Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την αποδοχή της τροποποίησης του πρωτοκόλλου του 1999, σχετικά με τη μείωση της οξίνισης, του ευτροφισμού και του τροποσφαιρικού όζοντος, της σύμβασης του 1979 για τη διασυνοριακή ρύπανση της ατμόσφαιρας σε μεγάλη απόσταση /* COM/2013/0917 final - 2013/0448 (NLE) */





ΑΙΤΙΟΛΟΓΙΚΗ ΕΚΘΕΣΗ Η σύμβαση του 1979 για τη διασυνοριακή ρύπανση της ατμόσφαιρας σε μεγάλη απόσταση (εφεξής «η σύμβαση LRTAP»), που συνήφθη υπό την αιγίδα της Οικονομικής Επιτροπής των Ηνωμένων Εθνών για την Ευρώπη (UNECE) αποτελεί το βασικό διεθνές νομικό πλαίσιο για τη συνεργασία και τη λήψη μέτρων με σκοπό τον περιορισμό, τη σταδιακή μείωση και την πρόληψη της ατμοσφαιρικής ρύπανσης και των δυσμενών επιδράσεών της στην ανθρώπινη υγεία και στο περιβάλλον στην περιοχή της UNECE, με ιδιαίτερη έμφαση στη διασυνοριακή ρύπανση της ατμόσφαιρας σε μεγάλη απόσταση. Η σύμβαση LRTAP υπεγράφη εξ ονόματος της Ευρωπαϊκής Οικονομικής Κοινότητας στις 14 Νοεμβρίου 1979 και εγκρίθηκε με την απόφαση 81/462/ΕΟΚ του Συμβουλίου της 11ης Ιουνίου 1981[1]. Μέχρι σήμερα, η σύμβαση LRTAP έχει διευρυνθεί με οκτώ πρωτόκολλα, μεταξύ των οποίων το πρωτόκολλο του 1999 για τη μείωση της οξίνισης, του ευτροφισμού και του τροποσφαιρικού όζοντος (εφεξής «το Πρωτόκολλο»). Το Πρωτόκολλο αυτό προωθεί μια προσέγγιση πολλαπλών ρύπων, για την πρόληψη ή την ελαχιστοποίηση των υπερβάσεων των κρίσιμων φορτίων οξίνισης και αζώτου λιπασμάτων και κρίσιμων επιπέδων όζοντος για την ανθρώπινη υγεία και τη βλάστηση. Για τον σκοπό αυτό, επιβάλλει εθνικά ανώτατα όρια εκπομπών σε κάθε συμβαλλόμενο μέρος, τα οποία πρέπει να τηρούνται από το 2010 και έπειτα, για τους ακόλουθους τέσσερις ατμοσφαιρικούς ρύπους: θείο (κυρίως διοξείδιο του θείου, SO2), οξείδια του αζώτου (NOx), αμμωνία (NH3) και πτητικές οργανικές ενώσεις (VOC) εκτός του μεθανίου. Για την υποστήριξη της τήρησης των εθνικών ανώτατων ορίων εκπομπών, στα παραρτήματα του Πρωτοκόλλου καθορίζονται οριακές τιμές εκπομπών για τον έλεγχο, στην πηγή, των εκπομπών ατμοσφαιρικών ρύπων από σχετικές κατηγορίες σταθερών και κινητών πηγών. Η προσχώρηση της Κοινότητας στο Πρωτόκολλο εγκρίθηκε εξ ονόματός της με την απόφαση 2003/507/ΕΚ του Συμβουλίου της 13ης Ιουνίου 2003[2]. Το Πρωτόκολλο άρχισε να ισχύει στις 17 Μαΐου 2005 και έχει μεταφερθεί στο ενωσιακό δίκαιο κυρίως μέσω της οδηγίας 2001/80/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, σχετικά με τις μεγάλες μονάδες καύσης[3] και της οδηγίας 2001/81/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, σχετικά με εθνικά ανώτατα όρια εκπομπών για ορισμένους ατμοσφαιρικούς ρύπους (εφεξής «η οδηγία ΕΑΟΕ»)[4]. Σύμφωνα με το άρθρο 10 παράγραφος 2 του Πρωτοκόλλου, οι υποχρεώσεις επανεξετάστηκαν κατά την περίοδο 2005-2007. Η επανεξέταση κατέληξε στο συμπέρασμα ότι χρειάζονται μεγαλύτερες προσπάθειες για την επίτευξη των περιβαλλοντικών και υγειονομικών στόχων της τήρησης των κρίσιμων φορτίων και επιπέδων για τη μακροπρόθεσμη προστασία της ανθρώπινης υγείας και του περιβάλλοντος. Το 2007 άρχισαν διαπραγματεύσεις μεταξύ των συμβαλλομένων μερών με σκοπό την τροποποίηση του Πρωτοκόλλου. Η διαπραγματευτική διαδικασία κατέληξε στην έγκριση, με ομοφωνία των παρόντων συμβαλλομένων μερών στην 30ή σύνοδο του εκτελεστικού οργάνου της σύμβασης LRTAP, δύο αποφάσεων (αποφάσεις 2012/1 και 2012/2 του εκτελεστικού οργάνου), με τις οποίες τροποποιήθηκε το κείμενο του Πρωτοκόλλου και των παραρτημάτων του και προστέθηκαν δύο νέα παραρτήματα (Χ και ΧΙ)[5]. Τα μέρη ενέκριναν επίσης, με ομοφωνία, δύο άλλες αποφάσεις σχετικά με την εφαρμογή των διατάξεων του Πρωτοκόλλου (προσωρινή εφαρμογή αναπροσαρμογών των εθνικών δεσμεύσεων για μείωση των εκπομπών[6] ή των εθνικών απογραφών εκπομπών)[7]. Η απόφαση 2012/1 του εκτελεστικού οργάνου, με την οποία επικαιροποιούνται οι ορισμοί των κρίσιμων φορτίων και κρίσιμων επιπέδων που παρατίθενται στο παράρτημα I του Πρωτοκόλλου, δεν απαιτείται να κυρωθεί από τα συμβαλλόμενα μέρη. Σύμφωνα με το άρθρο 13 παράγραφος 4 του Πρωτοκόλλου, η τροποποίηση αυτή γνωστοποιήθηκε σε όλα τα συμβαλλόμενα μέρη του Πρωτοκόλλου στις 7 Μαρτίου 2013[8] και άρχισε να ισχύει στις 5 Ιουνίου 2013. Η απόφαση 2012/2 του εκτελεστικού οργάνου τροποποιεί το κυρίως κείμενο του Πρωτοκόλλου και όλα τα παραρτήματά του (εκτός από το παράρτημα I). Σύμφωνα με το άρθρο 13 παράγραφος 3 του Πρωτοκόλλου, η απόφαση αυτή πρέπει να κυρωθεί από τα συμβαλλόμενα μέρη. Το τροποποιημένο Πρωτόκολλο προβλέπει νέες εθνικές δεσμεύσεις για τη μείωση των εκπομπών, που πρέπει να τηρούνται από το 2020, το αργότερο, και μετέπειτα, όσον αφορά τους προαναφερόμενους τέσσερις ατμοσφαιρικούς ρύπους, καθώς και τα λεπτά αιωρούμενα σωματίδια (PM2,5). Επίσης, προωθεί τη μείωση των εκπομπών αιθάλης (συστατικό των αιωρούμενων σωματιδίων και βραχύβιος κλιματικός ρύπος), επικαιροποιεί τις οριακές τιμές εκπομπών που καθορίζονται στα παραρτήματά του, ορίζει νέα πρότυπα για την περιεκτικότητα των προϊόντων σε πτητικές οργανικές ενώσεις εκτός του μεθανίου και συμπληρώνει τη σχετική με την υποβολή εκθέσεων υποχρέωση των συμβαλλομένων μερών, όσον αφορά τις εκπομπές ατμοσφαιρικών ρύπων και την πρόοδο που σημειώνεται στους τομείς της τεχνολογίας και της έρευνας. Η τροποποίηση του Πρωτοκόλλου πρέπει να μεταφερθεί στο ενωσιακό δίκαιο με διάφορες νομικές πράξεις. Προς τούτο, η Επιτροπή υπέβαλε πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας ΕΑΟΕ[9] και πρόταση οδηγίας του Ευρωπαϊκού Κοινοβουλίου και του Συμβουλίου για τον περιορισμό των εκπομπών ορισμένων ρύπων στην ατμόσφαιρα από μεσαίου μεγέθους μονάδες καύσης[10]. Οι δύο αυτές οδηγίες θα ισχύουν παράλληλα με τις υφιστάμενες οδηγίες της ΕΕ για τον έλεγχο των πηγών εκπομπών, στις οποίες συμπεριλαμβάνεται η οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών[11]. Με βάση τα ανωτέρω, είναι σκόπιμο να αποδεχθεί η Ευρωπαϊκή Ένωση την τροποποίηση του Πρωτοκόλλου. Το παράρτημα της παρούσας απόφασης περιέχει το τροποποιητικό κείμενο του Πρωτοκόλλου, όπως διατυπώνεται στην απόφαση 2012/2 του εκτελεστικού οργάνου. 2013/0448 (NLE) Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την αποδοχή της τροποποίησης του πρωτοκόλλου του 1999, σχετικά με τη μείωση της οξίνισης, του ευτροφισμού και του τροποσφαιρικού όζοντος, της σύμβασης του 1979 για τη διασυνοριακή ρύπανση της ατμόσφαιρας σε μεγάλη απόσταση ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192, σε συνδυασμό με το άρθρο 218 παράγραφος 6 στοιχείο α), Έχοντας υπόψη την πρόταση της Ευρωπαϊκής Επιτροπής, Έχοντας υπόψη την έγκριση του Ευρωπαϊκού Κοινοβουλίου, Εκτιμώντας τα ακόλουθα: (1) Η Ένωση είναι συμβαλλόμενο μέρος της σύμβασης της UNECE (Οικονομική Επιτροπή των Ηνωμένων Εθνών για την Ευρώπη) για τη διασυνοριακή ρύπανση της ατμόσφαιρας σε μεγάλη απόσταση, μετά την έγκριση της εν λόγω σύμβασης το 1981[12]. (2) Η Ένωση είναι συμβαλλόμενο μέρος του πρωτοκόλλου του 1999, σχετικά με τη μείωση της οξίνισης, του ευτροφισμού και του τροποσφαιρικού όζοντος, της σύμβασης για τη διασυνοριακή ρύπανση της ατμόσφαιρας σε μεγάλη απόσταση, μετά την έγκριση του εν λόγω πρωτοκόλλου στις 13 Ιουνίου 2003[13]. (3) Το 2007 άρχισαν διαπραγματεύσεις μεταξύ των συμβαλλομένων μερών του πρωτοκόλλου της σύμβασης για τη διασυνοριακή ρύπανση της ατμόσφαιρας σε μεγάλη απόσταση το οποίο αφορά τη μείωση της οξίνισης, του ευτροφισμού και του τροποσφαιρικού όζοντος, με σκοπό να βελτιωθεί περαιτέρω η προστασία της ανθρώπινης υγείας και του περιβάλλοντος, μεταξύ άλλων με τον καθορισμό νέων υποχρεώσεων μείωσης των εκπομπών για επιλεγμένους ατμοσφαιρικούς ρύπους, οι οποίες πρέπει να εκπληρωθούν έως το έτος 2020, και με την επικαιροποίηση των οριακών τιμών εκπομπών, με τις οποίες αντιμετωπίζονται οι εκπομπές ατμοσφαιρικών ρύπων στην πηγή. (4) Τα συμβαλλόμενα μέρη που ήταν παρόντα στην 30ή σύνοδο του εκτελεστικού οργάνου της σύμβασης της UNECE για τη διασυνοριακή ρύπανση της ατμόσφαιρας σε μεγάλη απόσταση ενέκριναν [ομόφωνα;] τις αποφάσεις 2012/1 και 2012/2 που τροποποιούν το πρωτόκολλο σχετικά με τη μείωση της οξίνισης, του ευτροφισμού και του τροποσφαιρικού όζοντος της σύμβασης για τη διασυνοριακή ρύπανση της ατμόσφαιρας σε μεγάλη απόσταση. (5) Η απόφαση 2012/1 άρχισε να ισχύει και να παράγει αποτελέσματα βάσει της ταχείας διαδικασίας που προβλέπεται στο άρθρο 13 παράγραφος 4 του πρωτοκόλλου. (6) Η απόφαση 2012/2 απαιτείται να κυρωθεί από τα συμβαλλόμενα μέρη του πρωτοκόλλου σύμφωνα με το άρθρο 13 παράγραφος 3 αυτού. (7) Συνεπώς, θα πρέπει να γίνει δεκτή, εξ ονόματος της Ευρωπαϊκής Ένωσης, η τροποποίηση του πρωτοκόλλου σχετικά με τη μείωση της οξίνισης, του ευτροφισμού και του τροποσφαιρικού όζοντος της σύμβασης για τη διασυνοριακή ρύπανση της ατμόσφαιρας σε μεγάλη απόσταση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η τροποποίηση του πρωτοκόλλου σχετικά με τη μείωση της οξίνισης, του ευτροφισμού και του τροποσφαιρικού όζοντος της σύμβασης για τη διασυνοριακή ρύπανση της ατμόσφαιρας σε μεγάλη απόσταση γίνεται δεκτή εξ ονόματος της Ευρωπαϊκής Ένωσης. Το κείμενο της τροποποίησης του πρωτοκόλλου επισυνάπτεται στην παρούσα απόφαση. Άρθρο 2 Ο Πρόεδρος του Συμβουλίου ορίζει το πρόσωπο που εξουσιοδοτείται να προβεί, εξ ονόματος της Ευρωπαϊκής Ένωσης, στην κατάθεση του εγγράφου αποδοχής που προβλέπεται στο άρθρο 13 παράγραφος 3 του πρωτοκόλλου σχετικά με τη μείωση της οξίνισης, του ευτροφισμού και του τροποσφαιρικού όζοντος της σύμβασης για τη διασυνοριακή ρύπανση της ατμόσφαιρας σε μεγάλη απόσταση, ώστε να εκφράσει τη συγκατάθεση της Ευρωπαϊκής Ένωσης να δεσμευτεί από το εν λόγω πρωτόκολλο, όπως τροποποιήθηκε. Άρθρο 3 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, Για το Συμβούλιο O Πρόεδρος [1] ΕΕ L 171 της 27.6.1981, σ. 11. [2] ΕΕ L 179 της 17.7.2003, σ. 1. [3] ΕΕ L 309 της 27.11.2001, σ. 1. [4] ΕΕ L 309 της 27.11.2001, σ. 22. [5] Αποφάσεις 2012/1 και 2012/2, 30ή σύνοδος του εκτελεστικού οργάνου της σύμβασης, 30 Απριλίου - 4 Μαΐου 2012. Το κείμενο των αποφάσεων αυτών είναι διαθέσιμο στον ιστότοπο: http://www.unece.org/env/lrtap/multi_h1.html [6] Τα εθνικά ανώτατα όρια εκπομπών που περιλαμβάνονται στο παράρτημα II του Πρωτοκόλλου αντικαθίστανται στο εξής από τις εθνικές δεσμεύσεις για μείωση των εκπομπών, που καθορίζονται στο παράρτημα II του Πρωτοκόλλου, όπως τροποποιήθηκε. [7] Αποφάσεις 2012/3 και 2012/4, 30ή σύνοδος του εκτελεστικού οργάνου της σύμβασης, 30 Απριλίου - 4 Μαΐου 2012. Το κείμενο των αποφάσεων αυτών είναι διαθέσιμο στον ιστότοπο: http://www.unece.org/env/lrtap/multi_h1.html [8] Στοιχεία αναφοράς: ECE/ENV/2013/30. [9] COM(2013) XXX [10] COM (2013) XXX [11] ΕΕ L 334 της 17.12.2010, σ. 17. [12] ΕΕ L 171 της 27.6.1981, σ. 11. [13] ΕΕ L 179 της 17.7.2003, σ. 1. Απόφαση 2012/2 Τροποποίηση του κειμένου και των παραρτημάτων II έως IX του πρωτοκόλλου του 1999 για τη μείωση της οξίνισης, του ευτροφισμού και του τροποσφαιρικού όζοντος και προσθήκη των νέων παραρτημάτων X και XI Άρθρο 1 Τροποποίηση Τα συμβαλλόμενα μέρη του πρωτοκόλλου του 1999 για τη μείωση της οξίνισης, του ευτροφισμού και του τροποσφαιρικού όζοντος, συνερχόμενα κατά την τριακοστή σύνοδο του εκτελεστικού οργάνου, Αποφασίζουν να τροποποιήσουν το πρωτόκολλο του 1999 σχετικά με τη μείωση της οξίνισης, του ευτροφισμού και του τροποσφαιρικού όζοντος (πρωτόκολλο του Γκέτεμποργκ) της σύμβασης για τη διασυνοριακή ρύπανση της ατμόσφαιρας σε μεγάλη απόσταση, όπως ορίζει το παράρτημα της παρούσας απόφασης. Άρθρο 2 Σχέση με το πρωτόκολλο του Γκέτεμποργκ Κανένα κράτος ή περιφερειακή οργάνωση οικονομικής ολοκλήρωσης δεν δύναται να καταθέσει έγγραφο αποδοχής της παρούσας τροποποίησης εάν, προηγουμένως ή ταυτοχρόνως, δεν καταθέσει έγγραφο κύρωσης, αποδοχής ή έγκρισης του πρωτοκόλλου του Γκέτεμποργκ ή προσχώρησης σε αυτό. Άρθρο 3 Έναρξη ισχύος Σύμφωνα με το άρθρο 13 παράγραφος 3 του πρωτοκόλλου του Γκέτεμποργκ, η παρούσα τροποποίηση τίθεται σε ισχύ την ενενηκοστή ημέρα από την ημερομηνία κατάθεσης των εγγράφων αποδοχής στον θεματοφύλακα από τα δύο τρίτα των μερών του πρωτοκόλλου του Γκέτεμποργκ. Παράρτημα A. Προοίμιο 1. Στο δεύτερο εδάφιο του προοιμίου οι λέξεις «οι πτητικές οργανικές ενώσεις και οι ανηγμένες αζωτούχες ενώσεις» αντικαθίστανται από τις λέξεις «οι πτητικές οργανικές ενώσεις, οι ενώσεις ανηγμένου αζώτου και τα σωματίδια». 2. Στο τρίτο εδάφιο του προοιμίου, μετά τη λέξη «όζοντος» παρεμβάλλονται οι λέξεις «και σωματιδίων». 3. Στο τέταρτο εδάφιο του προοιμίου, οι λέξεις «θείου και πτητικών οργανικών ενώσεων, καθώς και δευτερευόντων ρύπων, όπως όζοντος» αντικαθίστανται από τις λέξεις «θείου, πτητικών οργανικών ενώσεων, αμμωνίας και άμεσα εκλυόμενων σωματιδίων, καθώς και δευτερογενών ρύπων, όπως όζοντος, σωματιδίων». 4. Μεταξύ του τέταρτου και του πέμπτου εδαφίου του προοιμίου παρεμβάλλεται το ακόλουθο εδάφιο: «Αναγνωρίζοντας τις αξιολογήσεις από διεθνείς οργανισμούς, όπως το Πρόγραμμα των Ηνωμένων Εθνών για το Περιβάλλον, και από το Αρκτικό Συμβούλιο, των επιστημονικών γνώσεων σχετικά με τα παράλληλα οφέλη για την ανθρώπινη υγεία και το κλίμα που προκύπτουν από τη μείωση της αιθάλης και του τροποσφαιρικού όζοντος, ειδικότερα στην Αρκτική και στις αλπικές περιοχές,». 5. Το έκτο εδάφιο του προοιμίου αντικαθίσταται από το ακόλουθο κείμενο: Αναγνωρίζοντας επίσης ότι ο Καναδάς και οι Ηνωμένες Πολιτείες της Αμερικής καταπολεμούν διμερώς τη διασυνοριακή ατμοσφαιρική ρύπανση στο πλαίσιο της συμφωνίας Καναδά-ΗΠΑ για την ποιότητα του ατμοσφαιρικού αέρα, η οποία περιλαμβάνει δεσμεύσεις των δύο χωρών για μείωση των εκπομπών διοξειδίου του θείου, οξειδίων του αζώτου και πτητικών οργανικών ενώσεων, και αναγνωρίζοντας ότι οι δύο χώρες εξετάζουν το ενδεχόμενο συμπερίληψης δεσμεύσεων για μείωση των εκπομπών σωματιδίων, 6. Το έβδομο εδάφιο του προοιμίου αντικαθίσταται από το ακόλουθο κείμενο: Αναγνωρίζοντας επιπλέον ότι ο Καναδάς έχει δεσμευθεί να επιτύχει μειώσεις των εκπομπών διοξειδίου του θείου, οξειδίων του αζώτου, πτητικών οργανικών ενώσεων και σωματιδίων προκειμένου να τηρούνται τα καναδικά πρότυπα ποιότητας του ατμοσφαιρικού αέρα όσον αφορά το όζον και τα σωματίδια και να υλοποιηθεί ο εθνικός στόχος μείωσης της οξίνισης, και ότι οι Ηνωμένες Πολιτείες έχουν δεσμευθεί να εφαρμόσουν προγράμματα για τη μείωση των εκπομπών οξειδίων του αζώτου, διοξειδίου του θείου, πτητικών οργανικών ενώσεων και σωματιδίων στον βαθμό που χρειάζεται για την τήρηση των εθνικών προτύπων ποιότητας του αέρα όσον αφορά το όζον και τα σωματίδια, την επίτευξη διαρκούς προόδου ως προς τη μείωση των φαινομένων οξίνισης και ευτροφισμού και για τη βελτίωση της ορατότητας, τόσο στους εθνικούς δρυμούς όσο και στις αστικές περιοχές, 7. Το ένατο και το δέκατο εδάφιο του προοιμίου αντικαθίστανται από τα ακόλουθα εδάφια: «Λαμβάνοντας υπόψη τις επιστημονικές γνώσεις σχετικά με τη μεταφορά της ατμοσφαιρικής ρύπανσης σε κλίμακα ημισφαιρίου, την επίδραση του κύκλου του αζώτου και τις πιθανές συνεργίες και αντισταθμίσεις μεταξύ ατμοσφαιρικής ρύπανσης και κλιματικής αλλαγής, Γνωρίζοντας ότι οι εκπομπές από τις θαλάσσιες και τις αεροπορικές μεταφορές συντελούν σημαντικά στις δυσμενείς επιπτώσεις στην ανθρώπινη υγεία και στο περιβάλλον και ότι συνιστούν μείζονα ζητήματα που εξετάζονται από τον Διεθνή Ναυτιλιακό Οργανισμό και τον Διεθνή Οργανισμό Πολιτικής Αεροπορίας,» 8. Στο δέκατο πέμπτο εδάφιο του προοιμίου, οι λέξεις «αμμωνίας και πτητικών οργανικών ενώσεων» αντικαθίστανται από τις λέξεις «αμμωνίας, πτητικών οργανικών ενώσεων και σωματιδίων». 9. Στο δέκατο ένατο εδάφιο του προοιμίου, μετά τις λέξεις «αζωτούχες ενώσεις» παρεμβάλλονται οι λέξεις «και στα σωματίδια, συμπεριλαμβανομένης της αιθάλης». 10. Το εικοστό και το εικοστό πρώτο εδάφιο του προοιμίου απαλείφονται. 11. Στο εικοστό δεύτερο εδάφιο του προοιμίου: α) οι λέξεις «και αμμωνίας» αντικαθίστανται από τις λέξεις «και ενώσεων ανηγμένου αζώτου» και β) οι λέξεις «συμπεριλαμβανομένου του υποξειδίου του αζώτου» αντικαθίστανται από τις λέξεις «συμπεριλαμβανομένων του υποξειδίου του αζώτου και των επιπέδων των νιτρικών αλάτων στα οικοσυστήματα,». 12. Στο εικοστό τρίτο εδάφιο του προοιμίου οι λέξεις «τροποσφαιρικού όζοντος» αντικαθίστανται από τις λέξεις «τροποσφαιρικού όζοντος». B. Άρθρο 1 1. Μετά την παράγραφο 1 προστίθεται η ακόλουθη παράγραφος: 1α. Ως «το πρωτόκολλο» και «το παρόν πρωτόκολλο» νοείται το πρωτόκολλο του 1999 για τη μείωση της οξίνισης, του ευτροφισμού και του τροποσφαιρικού όζοντος, όπως τροποποιήθηκε κατά καιρούς· 2. Στο τέλος της παραγράφου 9 προστίθενται οι λέξεις «, εκφραζόμενα ως αμμωνία (NH3)». 3. Μετά την παράγραφο 11 προστίθενται οι ακόλουθες παράγραφοι: 11α. «σωματίδια» ή «PM» είναι ατμοσφαιρικός ρύπος που αποτελείται από μείγμα αιωρούμενων στον αέρα σωματιδίων. Τα εν λόγω σωματίδια διαφέρουν ως προς τις φυσικές τους ιδιότητες (μέγεθος και σχήμα) και τη χημική τους σύνθεση. Εκτός αντίθετων διατάξεων, κάθε αναφορά σε σωματίδια στον παρόν πρωτόκολλο αφορά σωματίδια με μέγιστη αεροδυναμική διάμετρο 10 μικρομέτρων (µm) (PM10), συμπεριλαμβανομένων των σωματιδίων με μέγιστη αεροδυναμική διάμετρο 2,5 µm (PM2,5)· 11β. «αιθάλη»: νοούνται ανθρακούχα σωματίδια που απορροφούν το φως· 11γ. «πρόδρομες ενώσεις για τον σχηματισμό όζοντος»: νοούνται τα οξείδια του αζώτου, οι πτητικές οργανικές ενώσεις, το μεθάνιο και το μονοξείδιο του άνθρακα· 4. Στην παράγραφο 13 μετά τη λέξη «ατμόσφαιρα» παρεμβάλλονται οι λέξεις «ή ροές προς αποδέκτες». 5. Στην παράγραφο 15, οι λέξεις «πτητικές οργανικές ενώσεις ή αμμωνία» αντικαθίστανται από τις λέξεις «πτητικές οργανικές ενώσεις, αμμωνία ή σωματίδια». 6. Η παράγραφος 16 αντικαθίσταται από το ακόλουθο κείμενο: «Νέα σταθερή πηγή»: νοείται κάθε σταθερή πηγή της οποίας η κατασκευή ή η σημαντική μετατροπή άρχισε μετά παρέλευση ενός έτους από την ημερομηνία έναρξης της ισχύος του παρόντος πρωτοκόλλου για συμβαλλόμενο μέρος. Ένα συμβαλλόμενο μέρος δύναται να αποφασίσει να μη θεωρεί νέες σταθερές πηγές τις σταθερές πηγές για τις οποίες έχει ήδη χορηγηθεί έγκριση από τις αρμόδιες εθνικές αρχές κατά την έναρξη ισχύος του πρωτοκόλλου για το συγκεκριμένο συμβαλλόμενο μέρος και υπό τον όρο ότι η κατασκευή ή σημαντική μετατροπή άρχισε εντός πενταετίας από την εν λόγω ημερομηνία. Εναπόκειται στις αρμόδιες εθνικές αρχές να αποφαίνονται αν η μετατροπή είναι σημαντική, ή όχι, λαμβάνοντας υπόψη παράγοντες όπως τα περιβαλλοντικά οφέλη της. Γ. Άρθρο 2 1. Στην εισαγωγική φράση: α) πριν από τις λέξεις «Στόχος του παρόντος πρωτοκόλλου» παρεμβάλλεται ο αριθμός «1.»· β) οι λέξεις «αμμωνίας και πτητικών οργανικών ενώσεων» αντικαθίστανται από τις λέξεις «αμμωνίας, πτητικών οργανικών ενώσεων και σωματιδίων»· γ) μετά τις λέξεις «στην υγεία του ανθρώπου» παρεμβάλλονται οι λέξεις «και στο περιβάλλον»· δ) οι λέξεις «στα υλικά και στις καλλιέργειες» αντικαθίστανται από τις λέξεις «στα υλικά, στις καλλιέργειες και στο κλίμα, βραχυπρόθεσμα και μακροπρόθεσμα» και ε) μετά τη λέξη «ευτροφισμού» παρεμβάλλονται οι λέξεις «, σωματιδίων». 2. Στο τέλος του στοιχείου α) παρεμβάλλονται οι λέξεις «, που καθιστούν δυνατή την αποκατάσταση του οικοσυστήματος». 3. Στο τέλος του στοιχείου β), προστίθενται οι λέξεις «, που καθιστούν δυνατή την αποκατάσταση του οικοσυστήματος» και διαγράφεται η λέξη «και» μετά την άνω τελεία. 4. Στο στοιχείο γ) σημείο ii), οι λέξεις «παν-καναδικό πρότυπο για το όζον (Canada-wide Standard for ozone)» αντικαθίστανται από τις λέξεις «καναδικό πρότυπο ποιότητας του ατμοσφαιρικού αέρα (Canadian Ambient Air Quality Standard)». 5. Μετά το στοιχείο γ) προστίθενται τα ακόλουθα νέα στοιχεία δ), ε) και στ): δ) για τα σωματίδια: (i) για τα μέρη εντός του γεωγραφικού πεδίου του EMEP, τα κρίσιμα επίπεδα σωματιδίων που παρατίθενται στο παράρτημα I, (ii) για τον Καναδά, τα καναδικά πρότυπα ποιότητας του ατμοσφαιρικού αέρα όσον αφορά τα σωματίδια και (iii) για τις Ηνωμένες Πολιτείες της Αμερικής, τα εθνικά πρότυπα ποιότητας του ατμοσφαιρικού αέρα όσον αφορά τα σωματίδια· ε) για τα μέρη εντός του γεωγραφικού πεδίου του EMEP, τα κρίσιμα επίπεδα αμμωνίας που παρατίθενται στο παράρτημα Ι και στ) για τα μέρη εντός του γεωγραφικού πεδίου του EMEP, τα αποδεκτά επίπεδα ατμοσφαιρικών ρύπων για την προστασία των υλικών, που παρατίθενται στο παράρτημα Ι. 6. Στο τέλος του άρθρου 2 προστίθεται η ακόλουθη νέα παράγραφος 2: 2. Περαιτέρω στόχος είναι να δίδουν προτεραιότητα τα μέρη, κατά την εφαρμογή μέτρων για την επίτευξη των εθνικών τους στόχων όσον αφορά τα σωματίδια και εφόσον το κρίνουν σκόπιμο, σε μέτρα μείωσης των εκπομπών τα οποία μειώνουν σημαντικά και την αιθάλη, ώστε να προκύπτουν οφέλη για την ανθρώπινη υγεία και το περιβάλλον και να ενισχύεται ο μετριασμός της βραχυπρόθεσμης κλιματικής αλλαγής. Δ. Άρθρο 3 1. Στην παράγραφο 1: α) στην πρώτη γραμμή, οι λέξεις «που έχει ανώτατο όριο εκπομπών, το οποίο αναφέρεται» αντικαθίστανται από τις λέξεις «για το οποίο ορίζεται δέσμευση μείωσης των εκπομπών»· β) στη δεύτερη γραμμή, οι λέξεις «το εν λόγω ανώτατο όριο» αντικαθίστανται από τις λέξεις «την εν λόγω δέσμευση» και γ) στο τέλος της παραγράφου προστίθεται η φράση «Κατά τη λήψη μέτρων για τη μείωση των εκπομπών σωματιδίων, κάθε μέρος, εφόσον το κρίνει σκόπιμο, επιδιώκει μειώσεις από τις κατηγορίες πηγών που είναι γνωστό ότι ευθύνονται για εκπομπές μεγάλων ποσοτήτων αιθάλης.». 2. Στις παραγράφους 2 και 3 οι λέξεις «V και VI» αντικαθίστανται από τις λέξεις «V, VI και X». 3. Στην αρχή της παραγράφου 2 παρεμβάλλονται οι λέξεις «Με την επιφύλαξη των παραγράφων 2α και 2β». 4. Παρεμβάλλονται οι ακόλουθες νέες παράγραφοι 2α και 2β: 2 α. Μέρος ήταν ήδη μέρος του παρόντος πρωτοκόλλου πριν αρχίσει να ισχύει τροποποίηση με την οποία εισάγονται νέες κατηγορίες πηγών, δύναται να εφαρμόζει τις ισχύουσες για «υφιστάμενη σταθερή πηγή» οριακές τιμές σε κάθε πηγή των νέων κατηγοριών της οποίας η κατασκευή ή σημαντική μετατροπή άρχισε πριν από την παρέλευση ενός έτους από την ημερομηνία έναρξης ισχύος της τροποποίησης για το εν λόγω μέρος, εκτός εάν και έως ότου η πηγή αυτή υποστεί σημαντική μετατροπή μεταγενέστερα. 2 β. Μέρος που ήταν ήδη μέρος του παρόντος πρωτοκόλλου πριν αρχίσει να ισχύει τροποποίηση με την οποία καθορίζονται νέες οριακές τιμές για «νέα σταθερή πηγή», δύναται να συνεχίζει να εφαρμόζει τις προηγουμένως ισχύουσες οριακές τιμές σε κάθε πηγή της οποίας η κατασκευή ή σημαντική μετατροπή άρχισε πριν από την παρέλευση ενός έτους από την ημερομηνία έναρξης ισχύος της τροποποίησης για το εν λόγω μέρος, εκτός εάν και έως ότου η πηγή αυτή υποστεί σημαντική μετατροπή μεταγενέστερα. 5. Η παράγραφος 4 απαλείφεται. 6. Η παράγραφος 6 αντικαθίσταται από το ακόλουθο κείμενο: Κάθε μέρος εφαρμόζει τις βέλτιστες διαθέσιμες τεχνικές στις κινητές πηγές που καλύπτονται από το παράρτημα VIII και σε κάθε σταθερή πηγή που καλύπτεται από τα παραρτήματα IV, V, VI και X, καθώς και, εφόσον το κρίνει σκόπιμο, μέτρα για τον έλεγχο της αιθάλης ως συστατικού των σωματιδίων, λαμβάνοντας υπόψη τις κατευθύνσεις που εκδίδει το εκτελεστικό όργανο. 7. Η παράγραφος 7 αντικαθίσταται από το ακόλουθο κείμενο: Κάθε μέρος, εφόσον είναι τεχνικά και οικονομικά εφικτό και λαμβάνοντας υπόψη το κόστος και τα πλεονεκτήματα, εφαρμόζει τις οριακές τιμές περιεκτικότητας των προϊόντων σε VOC, όπως προσδιορίζονται στο παράρτημα ΧΙ, σύμφωνα με τις χρονικές κλιμακώσεις που καθορίζονται στο παράρτημα VII. 8. Στην παράγραφο 8 στοιχείο β): α) οι λέξεις «στο κατευθυντήριο έγγραφο V» αντικαθίστανται από τις λέξεις «στις κατευθύνσεις» και οι λέξεις «στη δέκατη έβδομη συνεδρίασή του (απόφαση 1999/1) και τις τροποποιήσεις αυτού» διαγράφονται και β) στο τέλος της παραγράφου προστίθεται η ακόλουθη φράση: Θα πρέπει να αποδίδεται ιδιαίτερη προσοχή στις μειώσεις, από το εν λόγω μέρος, των εκπομπών αμμωνίας από σημαντικές πηγές αμμωνίας. 9. Στην παράγραφο 9 στοιχείο β) οι λέξεις «αμμωνίας ή/και πτητικών οργανικών ενώσεων, που συμβάλλουν στην οξίνιση, τον ευτροφισμό ή το σχηματισμό όζοντος» αντικαθίστανται από τις λέξεις «αμμωνίας, πτητικών οργανικών ενώσεων και/ή σωματιδίων, που συμβάλλουν στην οξίνιση, τον ευτροφισμό, τον σχηματισμό όζοντος ή σε αυξημένα επίπεδα σωματιδίων». 10. Στην παράγραφο 10 στοιχείο β), οι λέξεις «θείο, ή/και πτητικές οργανικές ενώσεις» αντικαθίστανται από τις λέξεις «θείο, πτητικές οργανικές ενώσεις και/ή σωματίδια». 11. Η παράγραφος 11 αντικαθίσταται από το ακόλουθο κείμενο: Ο Καναδάς και οι Ηνωμένες Πολιτείες της Αμερικής, κατά την κύρωση, την αποδοχή ή την έγκριση του παρόντος πρωτοκόλλου ή της τροποποίησης που περιέχεται στην απόφαση 2012/2, ή κατά την προσχώρησή τους σε αυτά, υποβάλλουν στο εκτελεστικό όργανο τις δεσμεύσεις τους για μείωση των εκπομπών θείου, οξειδίων του αζώτου, πτητικών οργανικών ενώσεων και σωματιδίων, ώστε να ενσωματωθούν αυτομάτως στο παράρτημα ΙΙ. 12. Μετά την παράγραφο 11 προστίθενται οι ακόλουθες νέες παράγραφοι: 11α. Ο Καναδάς υποβάλλει επίσης στο εκτελεστικό όργανο, κατά την κύρωση, την αποδοχή ή την έγκριση του παρόντος πρωτοκόλλου ή κατά την προσχώρησή του σε αυτό, τις αντίστοιχες οριακές τιμές ώστε να ενσωματωθούν αυτομάτως στα παραρτήματα IV, V, VI, VIII, X και XI. 11β. Κάθε μέρος καταρτίζει και διατηρεί επίκαιρες απογραφές και προβλέψεις των εκπομπών διοξειδίου του θείου, οξειδίων του αζώτου, αμμωνίας, πτητικών οργανικών ενώσεων και σωματιδίων. Τα μέρη εντός του γεωγραφικού πεδίου του EMEP χρησιμοποιούν τις μεθοδολογίες που προσδιορίζονται στις κατευθυντήριες γραμμές οι οποίες καταρτίζονται από το καθοδηγητικό όργανο του EMEP και εγκρίνονται από τα μέρη σε σύνοδο του εκτελεστικού οργάνου. Τα μέρη σε περιοχές εκτός του γεωγραφικού πεδίου του EMEP χρησιμοποιούν ως κατευθύνσεις τις μεθοδολογίες που αναπτύσσονται μέσω του σχεδίου εργασιών του εκτελεστικού οργάνου. 11γ. Κάθε μέρος θα πρέπει να συμμετέχει ενεργά σε προγράμματα της σύμβασης που αφορούν τις επιδράσεις της ατμοσφαιρικής ρύπανσης στην υγεία του ανθρώπου και στο περιβάλλον. 11δ. Για τους σκοπούς της σύγκρισης των εθνικών συνολικών εκπομπών με τις δεσμεύσεις για μείωση των εκπομπών κατά την παράγραφο 1, ένα μέρος δύναται να χρησιμοποιεί διαδικασία που προσδιορίζεται σε απόφαση του εκτελεστικού οργάνου. Η διαδικασία αυτή περιλαμβάνει διατάξεις σχετικά με την υποβολή σχετικής τεκμηρίωσης και με την επανεξέταση της χρήσης της διαδικασίας. E. Άρθρο 3α 1. Προστίθεται το ακόλουθο νέο άρθρο 3α: Άρθρο 3α Ευέλικτες μεταβατικές ρυθμίσεις 1. Κατά παρέκκλιση του άρθρου 3 παράγραφοι 2, 3, 5 και 6, μέρος της σύμβασης που καθίσταται μέρος του παρόντος πρωτοκόλλου μεταξύ 1ης Ιανουαρίου 2013 και 31ης Δεκεμβρίου 2019, δύναται να εφαρμόζει ευέλικτες μεταβατικές ρυθμίσεις για να τηρεί τις οριακές τιμές που προσδιορίζονται στα παραρτήματα VI και/ή VIII, υπό τους όρους του παρόντος άρθρου. 2. Κάθε μέρος που επιλέγει να εφαρμόσει τις ευέλικτες μεταβατικές ρυθμίσεις δυνάμει του παρόντος άρθρου αναφέρει στο οικείο έγγραφο κύρωσης, αποδοχής ή έγκρισης του παρόντος πρωτοκόλλου, ή προσχώρησης σε αυτό, τα εξής: α) τις ειδικές διατάξεις των παραρτημάτων VI και/ή VIII για τις οποίες το μέρος επιλέγει να εφαρμόσει ευέλικτες μεταβατικές ρυθμίσεις και β) ένα σχέδιο εφαρμογής, με χρονοδιάγραμμα πλήρους εφαρμογής των συγκεκριμένων διατάξεων. 3. Το σχέδιο εφαρμογής δυνάμει της παραγράφου 2 στοιχείο β) προβλέπει, τουλάχιστον, την εφαρμογή των οριακών τιμών για νέες και υφιστάμενες σταθερές πηγές που προσδιορίζονται στους πίνακες 1 και 5 του παραρτήματος VI και στους πίνακες 1, 2, 3, 13 και 14 του παραρτήματος VIII, το αργότερο οκτώ έτη από την έναρξη ισχύος του παρόντος πρωτοκόλλου για το συγκεκριμένο μέρος ή την 31η Δεκεμβρίου 2022, εάν η δεύτερη ημερομηνία είναι προγενέστερη. 4. Η εφαρμογή από συμβαλλόμενο μέρος των οριακών τιμών για νέες και υφιστάμενες σταθερές πηγές, που προσδιορίζονται στο παράρτημα VI ή VIII, δεν μπορεί να αναβληθεί σε καμία περίπτωση πέραν της 31ης Δεκεμβρίου 2030. 5. Μέρος που επιλέγει να εφαρμόσει τις ευέλικτες μεταβατικές προσωρινές ρυθμίσεις δυνάμει του παρόντος άρθρου υποβάλλει ανά τριετία στον Εκτελεστικό Γραμματέα της Επιτροπής έκθεση σχετικά με την πρόοδό του όσον αφορά την εφαρμογή του παραρτήματος VI και/ή του παραρτήματος VIII. Ο Εκτελεστικός Γραμματέας της Επιτροπής θέτει τις λόγω εκθέσεις τριετίας στη διάθεση του εκτελεστικού οργάνου. ΣΤ. Άρθρο 4 1. Στην παράγραφο 1, οι λέξεις «αμμωνίας και πτητικών οργανικών ενώσεων» αντικαθίστανται από τις λέξεις «αμμωνίας, πτητικών οργανικών ενώσεων και σωματιδίων, συμπεριλαμβανομένης της αιθάλης». 2. Στην παράγραφο 1 στοιχείο α), οι λέξεις «για τους καυστήρες χαμηλών επιπέδων εκπομπής και για την ορθή περιβαλλοντική πρακτική στη γεωργία» αντικαθίστανται από τις λέξεις «για τους καυστήρες χαμηλών επιπέδων εκπομπών, για την ορθή περιβαλλοντική πρακτική στη γεωργία και για μέτρα που είναι γνωστό ότι μετριάζουν τις εκπομπές αιθάλης ως συστατικού των σωματιδίων». Ζ. Άρθρο 5 1. Στην παράγραφο 1 στοιχείο α): α) οι λέξεις «αμμωνίας και πτητικών οργανικών ενώσεων» αντικαθίστανται από τις λέξεις «αμμωνίας, πτητικών οργανικών ενώσεων και σωματιδίων, συμπεριλαμβανομένης της αιθάλης» και β) οι λέξεις «τα εθνικά ανώτατα όρια εκπομπών ή» αντικαθίστανται από τις λέξεις «τις δεσμεύσεις για μείωση των εκπομπών και». 2. Στην παράγραφο 1, το στοιχείο γ) αντικαθίσταται από το ακόλουθο κείμενο: γ) τα επίπεδα τροποσφαιρικού όζοντος και σωματιδίων· 3. Στην παράγραφο 1 στοιχείο δ), το «6.» αντικαθίσταται από «6 και». 4. Στην παράγραφο 1 προστίθεται το ακόλουθο νέο στοιχείο ε): ε) τις βελτιώσεις στο περιβάλλον και στην υγεία του ανθρώπου που σχετίζονται με την τήρηση των δεσμεύσεων για μείωση των εκπομπών από το 2020 και έπειτα, που παρατίθενται στο παράρτημα ΙΙ. Για χώρες εντός του γεωγραφικού πεδίου του EMEP, οι πληροφορίες σχετικά με τις εν λόγω βελτιώσεις θα παρουσιάζονται σε εγκεκριμένες από το εκτελεστικό όργανο κατευθύνσεις. 5. Στην παράγραφο 2 στοιχείο ε): α) οι λέξεις «στην υγεία και το περιβάλλον» αντικαθίστανται από τις λέξεις «στην υγεία του ανθρώπου, στο περιβάλλον και στο κλίμα» και β) οι λέξεις «που συνδέονται με τους ρύπους» αντικαθίστανται από τις λέξεις «που συνδέονται με τη μείωση των ρύπων». H. Άρθρο 6 1. Στην παράγραφο 1 στοιχείο β), οι λέξεις «αμμωνίας και πτητικών οργανικών ενώσεων» αντικαθίστανται από τις λέξεις «αμμωνίας, πτητικών οργανικών ενώσεων και σωματιδίων». 2. Στην παράγραφο 1 στοιχείο στ), οι λέξεις «τα κατευθυντήρια έγγραφα 1 έως V» αντικαθίστανται από τις λέξεις «τις κατευθύνσεις» και οι λέξεις «στη δέκατη έβδομη συνεδρίασή του (απόφαση 1999/1) και τις τροποποιήσεις αυτών» διαγράφονται. 3. Στην παράγραφο 1 στοιχείο ζ), οι λέξεις «το κατευθυντήριο έγγραφο VI που εγκρίθηκε» αντικαθίστανται από τις λέξεις «τις κατευθύνσεις που εγκρίθηκαν» και οι λέξεις «στη δέκατη έβδομη συνεδρίασή του (απόφαση 1999/1) και τις τροποποιήσεις αυτού» διαγράφονται. 4. Στην παράγραφο 1 στοιχείο η), οι λέξεις «αμμωνία και πτητικές οργανικές ενώσεις» αντικαθίστανται από τις λέξεις «αμμωνία, πτητικές οργανικές ενώσεις και σωματίδια». 5. Η παράγραφος 2 αντικαθίσταται από το ακόλουθο κείμενο: Κάθε μέρος συλλέγει και διατηρεί επίκαιρες πληροφορίες για: α) τις ατμοσφαιρικές συγκεντρώσεις και εναποθέσεις θείου και αζωτούχων ενώσεων· β) τις ατμοσφαιρικές συγκεντρώσεις όζοντος, πτητικών οργανικών ενώσεων και σωματιδίων και, γ) εάν είναι πρακτικά εφικτό, εκτιμήσεις της έκθεσης σε τροποσφαιρικό όζον και σε σωματίδια. Κάθε μέρος, επίσης, συλλέγει και διατηρεί, εάν είναι ορακτικά εφικτό, πληροφορίες σχετικά με τις επιπτώσεις όλων των ανωτέρω ρύπων στην υγεία του ανθρώπου, στα χερσαία και υδάτινα οικοσυστήματα, στα υλικά και στο κλίμα. Τα μέρη εντός του γεωγραφικού πεδίου του EMEP πρέπει να χρησιμοποιούν εγκεκριμένες από το εκτελεστικό όργανο κατευθυντήριες γραμμές. Τα μέρη εκτός του γεωγραφικού πεδίου του EMEP θα πρέπει να χρησιμοποιούν ως κατευθύνσεις τις μεθοδολογίες που αναπτύσσονται μέσω του σχεδίου εργασιών του εκτελεστικού οργάνου. 6. Παρεμβάλλεται η ακόλουθη νέα παράγραφος 2α: 2α. Κάθε μέρος θα πρέπει επίσης, εφόσον το κρίνει σκόπιμο, να καταρτίζει και να διατηρεί απογραφές και προβλέψεις των εκπομπών αιθάλης, χρησιμοποιώντας εγκεκριμένες από το εκτελεστικό όργανο κατευθυντήριες γραμμές. Θ. Άρθρο 7 1. Στην παράγραφο 1 στοιχείο α) σημείο ii), οι λέξεις «στην παράγραφο 3» αντικαθίστανται από τις λέξεις «στις παραγράφους 3 και 7». 2. Στην παράγραφο 1 στοιχείο β), η εισαγωγική φράση αντικαθίσταται από το ακόλουθο κείμενο: β) κάθε μέρος εντός του γεωγραφικού πεδίου του EMEP υποβάλλει στο EMEP, μέσω του Εκτελεστικού Γραμματέα της Επιτροπής, έκθεση με τις ακόλουθες πληροφορίες σχετικά με τις εκπομπές διοξειδίου του θείου, οξειδίων του αζώτου, αμμωνίας, πτητικών οργανικών ενώσεων και σωματιδίων, με βάση τις κατευθυντήριες γραμμές που καταρτίζει το καθοδηγητικό όργανο του EMEP και εγκρίνει το εκτελεστικό όργανο: 3. Στην παράγραφο 1 στοιχείο β) σημείο i), οι λέξεις «θείου, οξειδίων του αζώτου, αμμωνίας και πτητικών οργανικών ενώσεων» διαγράφονται. 4. Στην παράγραφο 1 στοιχείο β) σημείο ii): α) οι λέξεις «κάθε ουσίας» διαγράφονται και β) η χρονολογία «(1990)» αντικαθίσταται από τις λέξεις «που προσδιορίζεται στο παράρτημα ΙΙ». 5. Στην παράγραφο 1 στοιχείο β) σημείο iii), οι λέξεις «και τα υφιστάμενα σχέδια μείωσης» διαγράφονται. 6. Στην παράγραφο 1 στοιχείο β), το σημείο iv) αντικαθίσταται από το ακόλουθο κείμενο: (iv) ενημερωτική έκθεση απογραφής που περιέχει αναλυτικές πληροφορίες σχετικά με τις υποβληθείσες απογραφές εκπομπών και προβλέψεις εκπομπών· 7. Στην παράγραφο 1 προστίθεται το ακόλουθο νέο στοιχείο βα): βα) κάθε μέρος εντός του γεωγραφικού πεδίου του EMEP θα πρέπει να υποβάλλει στο εκτελεστικό όργανο, μέσω του Εκτελεστικού Γραμματέα της Επιτροπής, έκθεση με τις διαθέσιμες πληροφορίες σχετικά με τα οικεία προγράμματα παρακολούθησης των επιδράσεων της ατμοσφαιρικής ρύπανσης στην υγεία του ανθρώπου και στο περιβάλλον, καθώς και προγράμματα παρακολούθησης και μοντελοποίησης της ατμόσφαιρας δυνάμει της Σύμβασης, χρησιμοποιώντας τις κατευθυντήριες γραμμές που εγκρίνει το εκτελεστικό όργανο· 8. Στην παράγραφο 1, το στοιχείο γ) αντικαθίσταται από το ακόλουθο κείμενο: γ) τα μέρη σε περιοχές εκτός του γεωγραφικού πεδίου του EMEP υποβάλλουν έκθεση με τις διαθέσιμες πληροφορίες σχετικά με τα επίπεδα των εκπομπών, συμπεριλαμβανομένων των επιπέδων κατά το έτος αναφοράς που προσδιορίζεται στο παράρτημα ΙΙ και ανάλογα με τη γεωγραφική περιοχή που καλύπτεται από τις δεσμεύσεις τους για μείωση των εκπομπών. Τα μέρη σε περιοχές εκτός του γεωγραφικού πεδίου του EMEP παρέχουν πληροφορίες αντίστοιχες αυτών που προσδιορίζονται στο στοιχείο βα), εάν ζητηθεί από το εκτελεστικό όργανο. 9. Στην παράγραφο 1, μετά το στοιχείο γ), προστίθεται το ακόλουθο νέο στοιχείο δ): δ) κάθε μέρος θα πρέπει επίσης να υποβάλλει, εάν υπάρχουν, τις οικείες απογραφές και προβλέψεις των εκπομπών αιθάλης, χρησιμοποιώντας τις κατευθυντήριες γραμμές που εγκρίνει το εκτελεστικό όργανο. 10. Στην παράγραφο 3, η εισαγωγική φράση αντικαθίσταται από το ακόλουθο κείμενο: Κατόπιν αιτήματος του εκτελεστικού οργάνου και σύμφωνα με τη χρονική κλιμάκωση που αυτό αποφασίζει, το EMEP και άλλα επικουρικά όργανα παρέχουν στο εκτελεστικό όργανο κατάλληλες πληροφορίες σχετικά με: 11. Στην παράγραφο 3 στοιχείο α), μετά τις λέξεις «συγκεντρώσεις στο περιβάλλον» παρεμβάλλονται οι λέξεις «σωματιδίων, συμπεριλαμβανομένης της αιθάλης». 12. Στην παράγραφο 3 στοιχείο β), οι λέξεις «όζοντος και πρόδρομών του» αντικαθίστανται από τις λέξεις «σωματιδίων, τροποσφαιρικού όζοντος και των πρόδρομων ενώσεων για τον σχηματισμό του·». 13. Στην παράγραφο 3, μετά το στοιχείο β), παρεμβάλλονται τα ακόλουθα νέα στοιχεία γ) και δ): γ) τις επιβλαβείς επιδράσεις των ουσιών που καλύπτονται από το παρόν πρωτόκολλο στην υγεία του ανθρώπου, στα φυσικά οικοσυστήματα, στα υλικά και στις καλλιέργειες, συμπεριλαμβανομένων των αλληλεπιδράσεων με την κλιματική αλλαγή και το περιβάλλον, καθώς και την πρόοδο προς την επίτευξη βελτιώσεων της υγείας του ανθρώπου και του περιβάλλοντος, όπως περιγράφεται στις κατευθύνσεις που εγκρίνει το εκτελεστικό όργανο, και δ) τις εκτιμήσεις των προϋπολογισμών αζώτου, της αποδοτικής χρήσης αζώτου και των πλεονασμάτων αζώτου και τη βελτίωση αυτών των τιμών εντός της γεωγραφικής περιοχής του EMEP, χρησιμοποιώντας τις κατευθύνσεις που εγκρίνει το εκτελεστικό όργανο. 14. Η τελευταία πρόταση της παραγράφου 3 απαλείφεται. 15. Στο τέλος της παραγράφου 4 προστίθενται οι λέξεις «και σωματιδίων». 16. Στην παράγραφο 5, οι λέξεις «πραγματικών συγκεντρώσεων όζοντος και των κρίσιμων σταθμών όζοντος» αντικαθίστανται από τις λέξεις «πραγματικών συγκεντρώσεων όζοντος και σωματιδίων και των κρίσιμων επιπέδων όζοντος και σωματιδίων». 17. Προστίθεται η ακόλουθη νέα παράγραφος 6: 6. Κατά παρέκκλιση των διατάξεων του άρθρου 7 παράγραφος 1 στοιχείο β), ένα μέρος δύναται να ζητήσει την άδεια του εκτελεστικού οργάνου προκειμένου να υποβάλει περιορισμένη απογραφή εκπομπών για ένα ή περισσότερους συγκεκριμένους ρύπους, εάν: α) το μέρος δεν υπείχε προηγουμένως υποχρεώσεις υποβολής εκθέσεων βάσει του παρόντος πρωτοκόλλου ή άλλου πρωτοκόλλου για τους εν λόγω ρύπους και β) στην περιορισμένη απογραφή του μέρους περιλαμβάνονται, τουλάχιστον, όλες οι μεγάλες σημειακές πηγές εκπομπών του ή των ρύπων εντός του μέρους ή εντός της αντίστοιχης PEMA. Το εκτελεστικό όργανο ικανοποιεί το ανωτέρω αίτημα σε ετήσια βάση για διάστημα έως πέντε ετών από την έναρξη ισχύος του παρόντος πρωτοκόλλου για ένα μέρος, αλλά σε καμία περίπτωση όσον αφορά την υποβολή έκθεσης σχετικά με τις εκπομπές για οποιοδήποτε έτος μετά το 2019. Το εν λόγω αίτημα συνοδεύεται από πληροφορίες σχετικά με την πρόοδο προς την κατάρτιση πληρέστερης απογραφής στο πλαίσιο της ετήσιας υποβολής έκθεσης από το μέρος. Ι. Άρθρο 8 1. Στο στοιχείο β), μετά τη λέξη «αυτών» παρεμβάλλονται οι λέξεις «των σωματιδίων, συμπεριλαμβανομένης της αιθάλης». 2. Στο στοιχείο γ), οι λέξεις «αζωτούχων ενώσεων και πτητικών οργανικών ενώσεων» αντικαθίστανται από τις λέξεις «αζωτούχων ενώσεων, πτητικών οργανικών ενώσεων και σωματιδίων, συμπεριλαμβανομένης της αιθάλης». 3. Μετά το στοιχείο δ) προστίθεται το ακόλουθο νέο στοιχείο δα): τη βελτίωση της επιστημονικής κατανόησης των δυνητικών παράλληλων οφελών όσον αφορά τον μετριασμό της κλιματικής αλλαγής, τα οποία συνδέονται με σενάρια μείωσης ατμοσφαιρικών ρύπων (όπως το μεθάνιο, το μονοξείδιο του άνθρακα και η αιθάλη) που έχουν ως συνέπεια τη βραχυπρόθεσμη κατακράτηση ακτινοβολίας και άλλες κλιματικές επιπτώσεις· 4. Στο στοιχείο ε), οι λέξεις «του ευτροφισμού και της φωτοχημικής ρύπανσης» αντικαθίστανται από τις λέξεις «του ευτροφισμού, της φωτοχημικής ρύπανσης και των σωματιδίων». 5. Στο στοιχείο στ), οι λέξεις «αμμωνίας και πτητικών οργανικών ενώσεων» αντικαθίστανται από τις λέξεις «αμμωνίας, πτητικών οργανικών ενώσεων και άλλων πρόδρομων ενώσεων για τον σχηματισμό όζοντος, καθώς και σωματιδίων». 6. Στο στοιχείο ζ): α) οι λέξεις «αζώτου και πτητικών οργανικών ενώσεων» αντικαθίστανται από τις λέξεις «αζώτου, πτητικών οργανικών ενώσεων και σωματιδίων»· β) οι λέξεις «συμπεριλαμβανομένης της συμβολής τους στις συγκεντρώσεις σωματιδίων,» διαγράφονται και γ) οι λέξεις «πτητικών οργανικών ενώσεων και τροποσφαιρικού όζοντος» αντικαθίστανται από τις λέξεις «πτητικών οργανικών ενώσεων, σωματιδίων και τροποσφαιρικού όζοντος». 7. Στο στοιχείο ια): α) οι λέξεις «το περιβάλλον και την ανθρώπινη υγεία» αντικαθίστανται από τις λέξεις «το περιβάλλον, την ανθρώπινη υγεία και το κλίμα» και β) οι λέξεις «αμμωνίας και πτητικών οργανικών ενώσεων» αντικαθίστανται από τις λέξεις «αμμωνίας, πτητικών οργανικών ενώσεων και σωματιδίων». ΙΑ. Άρθρο 10 1. Στην παράγραφο 1, οι λέξεις «θείου και αζωτούχων ενώσεων» αντικαθίστανται από τις λέξεις «θείου, αζωτούχων ενώσεων και σωματιδίων». 2. Στην παράγραφο 2 στοιχείο β): α) οι λέξεις «επιπτώσεις στην υγεία» αντικαθίστανται από τις λέξεις «επιπτώσεις στην υγεία του ανθρώπου, τα παράλληλα οφέλη για το κλίμα» και β) μετά τις λέξεις «που σχετίζονται με» παρεμβάλλονται οι λέξεις «τα σωματίδια,». 3. Προστίθενται οι ακόλουθες νέες παράγραφοι 3 και 4: 3. Το εκτελεστικό όργανο συμπεριλαμβάνει στις ανασκοπήσεις του δυνάμει του παρόντος άρθρου μια αξιολόγηση των μέτρων μετριασμού που αφορούν τις εκπομπές αιθάλης, το αργότερο κατά τη δεύτερη σύνοδο του εκτελεστικού οργάνου μετά την έναρξη ισχύος της τροποποίησης που περιέχει η απόφαση 2012/2. 4. Το αργότερο κατά τη δεύτερη σύνοδο του εκτελεστικού οργάνου μετά την έναρξη ισχύος της τροποποίησης που περιέχει η απόφαση 2012/2, τα μέρη αξιολογούν τα μέτρα ελέγχου των εκπομπών αμμωνίας και εξετάζουν την ανάγκη αναθεώρησης του παραρτήματος ΙΧ. ΙΒ. Άρθρο 13 Το άρθρο 13 αντικαθίσταται από το ακόλουθο κείμενο: Άρθρο 13 Αναπροσαρμογές 1. Κάθε μέρος της Σύμβασης δύναται να προτείνει αναπροσαρμογή του παραρτήματος II του παρόντος πρωτοκόλλου, προκειμένου να προστεθεί σε αυτό το όνομά του, συνοδευόμενο από επίπεδα εκπομπών, ανώτατα όρια εκπομπών και ποσοστιαίες μειώσεις των εκπομπών. 2. Κάθε μέρος δύναται να προτείνει αναπροσαρμογή των δεσμεύσεών του για μείωση των εκπομπών που ήδη παρατίθενται στο παράρτημα ΙΙ. Η σχετική πρόταση πρέπει να περιλαμβάνει τεκμηρίωση και εξετάζεται όπως προσδιορίζεται σε απόφαση του εκτελεστικού οργάνου. Η εν λόγω εξέταση διενεργείται πριν συζητηθεί η πρόταση από τα μέρη, σύμφωνα με την παράγραφο 4. 3. Κάθε μέρος που είναι επιλέξιμο δυνάμει του άρθρου 3 παράγραφος 9 δύναται να προτείνει αναπροσαρμογή του παραρτήματος ΙΙΙ, προκειμένου να προστεθούν μία ή περισσότερες PEMA ή να τροποποιηθεί PEMA που υπάγεται στη δικαιοδοσία του και περιλαμβάνεται στο εν λόγω παράρτημα. 4. Οι προτεινόμενες αναπροσαρμογές υποβάλλονται εγγράφως στον Εκτελεστικό Γραμματέα της Επιτροπής, ο οποίος τις γνωστοποιεί σε όλα τα μέρη. Τα μέρη συζητούν τις προταθείσες αναπροσαρμογές κατά την επόμενη σύνοδο του εκτελεστικού οργάνου, υπό τον όρο ότι ο Εκτελεστικός Γραμματέας έχει διαβιβάσει τις προτάσεις στα μέρη τουλάχιστον ενενήντα ημέρες νωρίτερα. 5. Οι αναπροσαρμογές εγκρίνονται με ομοφωνία των παρόντων μερών σε σύνοδο του εκτελεστικού οργάνου και παράγουν αποτελέσματα για όλα τα μέρη του παρόντος πρωτοκόλλου την ενενηκοστή ημέρα από την ημερομηνία κατά την οποία ο Εκτελεστικός Γραμματέας της Επιτροπής κοινοποιεί εγγράφως στα εν λόγω μέρη την έγκριση της αναπροσαρμογής. Άρθρο 13α Τροποποιήσεις 1. Κάθε μέρος δύναται να προτείνει τροποποιήσεις του παρόντος πρωτοκόλλου. 2. Οι τροπολογίες υποβάλλονται εγγράφως στον Εκτελεστικό Γραμματέα της Επιτροπής ο οποίος τις γνωστοποιεί σε όλα τα μέρη. Τα μέρη συζητούν τις τροπολογίες κατά την επόμενη σύνοδο του εκτελεστικού οργάνου, υπό τον όρο ότι ο Εκτελεστικός Γραμματέας έχει διαβιβάσει τις τροπολογίες στα μέρη τουλάχιστον ενενήντα ημέρες νωρίτερα. 3. Οι τροποποιήσεις του παρόντος πρωτοκόλλου, εξαιρουμένων των τροποποιήσεων των παραρτημάτων I και IΙΙ, εγκρίνονται με ομοφωνία των παρόντων μερών σε σύνοδο του εκτελεστικού οργάνου και αρχίζουν να ισχύουν για τα μέρη που τις έχουν αποδεχθεί την ενενηκοστή ημέρα από την ημερομηνία κατάθεσης των εγγράφων αποδοχής στον θεματοφύλακα από τα δύο τρίτα όσων ήταν μέρη κατά τον χρόνο της έγκρισης των τροποποιήσεων. Οι τροποποιήσεις αρχίζουν να ισχύουν για οποιοδήποτε άλλο μέρος την ενενηκοστή ημέρα από την ημερομηνία κατάθεσης του εγγράφου αποδοχής από το εν λόγω μέρος. 4. Οι τροποποιήσεις των παραρτημάτων Ι και ΙII του παρόντος πρωτοκόλλου εγκρίνονται με ομοφωνία των παρόντων μερών σε σύνοδο του εκτελεστικού οργάνου. Μετά παρέλευση εκατόν ογδόντα ημερών από την ημερομηνία γνωστοποίησης της τροποποίησης οποιουδήποτε από τα εν λόγω παραρτήματα από τον Εκτελεστικό Γραμματέα της Επιτροπής σε όλα τα μέρη, αυτή παράγει αποτελέσματα για όσα μέρη δεν έχουν υποβάλει κοινοποίηση στον θεματοφύλακα σύμφωνα με τις διατάξεις της παραγράφου 5, υπό τον όρο ότι τουλάχιστον δεκαέξι μέρη δεν έχουν υποβάλει την εν λόγω κοινοποίηση. 5. Οποιοδήποτε μέρος αδυνατεί να εγκρίνει τροποποίηση των παραρτημάτων Ι και/ή IΙI το κοινοποιεί εγγράφως στον θεματοφύλακα εντός ενενήντα ημερών από την ημερομηνία γνωστοποίησης της έγκρισής της. Ο θεματοφύλακας κοινοποιεί χωρίς καθυστέρηση σε όλα τα μέρη τις κοινοποιήσεις που παραλαμβάνει. Ένα μέρος δύναται, οποτεδήποτε, να αντικαταστήσει πρότερη κοινοποίηση με αποδοχή, οπότε η τροποποίηση των εν λόγω παραρτημάτων παράγει αποτελέσματα για το συγκεκριμένο μέρος μετά την κατάθεση εγγράφου αποδοχής στον θεματοφύλακα. 6. Η διαδικασία της παραγράφου 7 υπερισχύει, για τα μέρη που την έχουν αποδεχθεί, έναντι της διαδικασίας της παραγράφου 3 όσον αφορά τις τροποποιήσεις των παραρτημάτων IV έως XI. 7. Οι τροποποιήσεις των παραρτημάτων ΙV έως ΧI εγκρίνονται με ομοφωνία των παρόντων μερών σε σύνοδο του εκτελεστικού οργάνου. Μετά παρέλευση ενός έτους από την ημερομηνία γνωστοποίησης της τροποποίησης οποιουδήποτε από τα εν λόγω παραρτήματα από τον Εκτελεστικό Γραμματέα της Επιτροπής σε όλα τα μέρη, αυτή παράγει αποτελέσματα για όσα μέρη δεν έχουν υποβάλει κοινοποίηση στον θεματοφύλακα σύμφωνα με τις διατάξεις του στοιχείου α): α) οποιοδήποτε μέρος αδυνατεί να εγκρίνει τροποποίηση των παραρτημάτων ΙV έως ΧI το κοινοποιεί εγγράφως στον θεματοφύλακα εντός ενός έτους από την ημερομηνία γνωστοποίησης της έγκρισής της. Ο θεματοφύλακας κοινοποιεί χωρίς καθυστέρηση σε όλα τα μέρη τις κοινοποιήσεις που παραλαμβάνει. Ένα μέρος δύναται, οποτεδήποτε, να αντικαταστήσει πρότερη κοινοποίηση με αποδοχή, οπότε η τροποποίηση των εν λόγω παραρτημάτων παράγει αποτελέσματα για το συγκεκριμένο μέρος μετά την κατάθεση εγγράφου αποδοχής στον θεματοφύλακα· β) καμία τροποποίηση των παραρτημάτων IV έως XI δεν τίθεται σε ισχύ εάν συνολικά δεκαέξι ή περισσότερα μέρη: (i) έχουν υποβάλει κοινοποίηση σύμφωνα με τις διατάξεις του στοιχείου α) ή (ii) δεν έχουν αποδεχθεί τη διαδικασία της παρούσας παραγράφου και δεν έχουν ακόμη καταθέσει έγγραφο αποδοχής σύμφωνα με τις διατάξεις της παραγράφου 3. ΙΓ. Άρθρο 15 Προστίθεται η ακόλουθη νέα παράγραφος 4: 4. Εάν ένα κράτος ή περιφερειακός οργανισμός οικονομικής ολοκλήρωσης δεν προτίθεται να δεσμεύεται από τις διαδικασίες του άρθρου 13α παράγραφος 7, όσον αφορά την τροποποίηση των παραρτημάτων IV-XI, το δηλώνει στο έγγραφο κύρωσης, αποδοχής, έγκρισης ή προσχώρησης που καταθέτει. ΙΔ. Νέο άρθρο 18α Μετά το άρθρο 18 προστίθεται το ακόλουθο νέο άρθρο 18α: Άρθρο 18α Λήξη ισχύος πρωτοκόλλων Όταν όλα τα μέρη οποιουδήποτε από τα ακόλουθα πρωτόκολλα έχουν καταθέσει στον θεματοφύλακα, σύμφωνα με το άρθρο 15, τα έγγραφα κύρωσης, αποδοχής ή έγκρισης του παρόντος πρωτοκόλλου, ή προσχώρησης σε αυτό, το εν λόγω πρωτόκολλο θεωρείται λήξαν: α) πρωτόκολλο του Ελσίνκι, του 1985, σχετικά με τη μείωση των εκπομπών θείου ή των διασυνοριακών ροών του, τουλάχιστον κατά 30%· β) πρωτόκολλο της Σόφιας, του 1988, σχετικά με τον έλεγχο των εκπομπών οξειδίων του αζώτου ή των διασυνοριακών ροών τους· γ) πρωτόκολλο της Γενεύης, του 1991, σχετικά με τον έλεγχο των εκπομπών πτητικών οργανικών ενώσεων ή των διασυνοριακών ροών τους· δ) πρωτόκολλο του Όσλο, του 1994, σχετικά με την περαιτέρω μείωση των εκπομπών θείου. ΙΕ. Παράρτημα ΙΙ Το παράρτημα ΙΙ αντικαθίσταται από το ακόλουθο κείμενο: Δεσμεύσεις για μείωση των εκπομπών 1. Οι δεσμεύσεις για μείωση των εκπομπών που παρατίθενται στους επόμενους πίνακες σχετίζονται με τις διατάξεις του άρθρου 3 παράγραφοι 1 και 10 του παρόντος πρωτοκόλλου. 2. Ο πίνακας 1 περιέχει τα ανώτατα όρια εκπομπών διοξειδίου του θείου (SO2), οξειδίων του αζώτου (NOx), αμμωνίας (NH3) και πτητικών οργανικών ενώσεων (VOC) για το χρονικό διάστημα από το 2010 έως το 2020, εκφραζόμενα σε χιλιάδες μετρικούς τόνους, για τα μέλη που κύρωσαν το παρόν πρωτόκολλο πριν από το 2010. 3. Οι πίνακες 2-6 περιέχουν δεσμεύσεις για μείωση των εκπομπών SO2, NOx, NH3, VOC και PM2,5 από το 2020 και έπειτα. Οι εν λόγω δεσμεύσεις εκφράζονται ως ποσοστό μείωσης σε σύγκριση με τα επίπεδα του 2005. 4. Οι εκτιμώμενες εκπομπές του 2005, που παρατίθενται στους πίνακες 2-6, εκφράζονται σε χιλιάδες τόνους και αποτελούν τα πλέον πρόσφατα βέλτιστα διαθέσιμα δεδομένα που υπέβαλαν τα μέρη το 2012. Οι εν λόγω εκτιμήσεις παρέχονται μόνο για ενημερωτικούς σκοπούς και μπορούν να επικαιροποιηθούν από τα μέρη στο πλαίσιο της υποβολής δεδομένων σχετικά με τις εκπομπές δυνάμει του παρόντος πρωτοκόλλου, εάν προκύψουν ακριβέστερα στοιχεία. Η Γραμματεία διατηρεί και επικαιροποιεί τακτικά στον ιστότοπο της Σύμβασης, για ενημερωτικούς σκοπούς, πίνακα με τις πλέον επικαιροποιημένες εκτιμήσεις που έχουν υποβάλει τα μέρη. Οι ποσοστιαίες δεσμεύσεις για μείωση των εκπομπών που παρατίθενται στους πίνακες 2-6 εφαρμόζονται επί των πλέον επικαιροποημένων εκτιμήσεων για το 2005 που έχουν υποβληθεί από τα μέρη σε εκθέσεις προς τον Εκτελεστικό Γραμματέα της Επιτροπής. 5. Εάν κατά δεδομένο έτος ένα μέρος διαπιστώσει ότι δεν είναι σε θέση να ανταποκριθεί στις δεσμεύσεις του για μείωση των εκπομπών, λόγω ιδιαίτερα ψυχρού χειμώνα, ιδιαίτερα ξηρού θέρους ή απρόβλεπτων διακυμάνσεων των οικονομικών δραστηριοτήτων, όπως η απώλεια παραγωγικής ικανότητας στο σύστημα ηλεκτροπαραγωγής αυτού του ιδίου ή γειτονικής χώρας, δύναται να τηρήσει τις δεσμεύσεις του λαμβάνοντας τον μέσο όρο των ετήσιων εθνικών εκπομπών του συγκεκριμένου έτους, του προηγούμενου και του επόμενου, υπό την προϋπόθεση ότι αυτή η μέση τιμή δεν υπερβαίνει τη δέσμευσή του. Πίνακας 1 Ανώτατα όρια εκπομπών από το 2010 έως το 2020 για τα μέρη που κύρωσαν το παρόν πρωτόκολλο πριν από το 2010 (εκφραζόμενα σε χιλιάδες τόνους ανά έτος) || Μέρος || Κύρωση || SO2 || NOx || NH3 || VOC || || || || || || 1 || Βέλγιο || 2007 || 106 || 181 || 74 || 144 2 || Βουλγαρία || 2005 || 856 || 266 || 108 || 185 3 || Κροατία || 2008 || 70 || 87 || 30 || 90 4 || Κύπρος || 2007 || 39 || 23 || 9 || 14 5 || Τσεχική Δημοκρατία || 2004 || 283 || 286 || 101 || 220 6 || Δανία || 2002 || 55 || 127 || 69 || 85 7 || Φινλανδία || 2003 || 116 || 170 || 31 || 130 8 || Γαλλία || 2007 || 400 || 860 || 780 || 1 100 9 || Γερμανία || 2004 || 550 || 1 081 || 550 || 995 10 || Ουγγαρία || 2006 || 550 || 198 || 90 || 137 11 || Λεττονία || 2004 || 107 || 84 || 44 || 136 12 || Λιθουανία || 2004 || 145 || 110 || 84 || 92 13 || Λουξεμβούργο || 2001 || 4 || 11 || 7 || 9 14 || Κάτω Χώρες || 2004 || 50 || 266 || 128 || 191 15 || Νορβηγία || 2002 || 22 || 156 || 23 || 195 16 || Πορτογαλία || 2005 || 170 || 260 || 108 || 202 17 || Ρουμανία || 2003 || 918 || 437 || 210 || 523 18 || Σλοβακία || 2005 || 110 || 130 || 39 || 140 19 || Σλοβενία || 2004 || 27 || 45 || 20 || 40 20 || Ισπανία a || 2005 || 774 || 847 || 353 || 669 21 || Σουηδία || 2002 || 67 || 148 || 57 || 241 22 || Ελβετία || 2005 || 26 || 79 || 63 || 144 23 || Ηνωμένο Βασίλειο της Μεγάλης Βρετανίας και της Βορείου Ιρλανδίας || 2005 || 625 || 1 181 || 297 || 1 200 24 || Ηνωμένες Πολιτείες της Αμερικής || 2004 || β || γ || || δ 25 || Ευρωπαϊκή Ένωση || 2003 || 7 832 || 8 180 || 4 294 || 7 585 α Οι αριθμητικές τιμές ισχύουν για το ευρωπαϊκό τμήμα της χώρας. β Κατά την αποδοχή του παρόντος πρωτοκόλλου το 2004, οι Ηνωμένες Πολιτείες της Αμερικής δήλωσαν ενδεικτικό στόχο 16 013 000 τόνων για το 2010, όσον αφορά τις συνολικές εκπομπές θείου από την PEMA που έχει προσδιοριστεί για το θείο, από τις 48 συναπτές πολιτείες και από τη District of Columbia. Η τιμή αυτή μετατρέπεται σε 14 527 000 μετρικούς τόνους. γ Κατά την αποδοχή του παρόντος πρωτοκόλλου το 2004, οι Ηνωμένες Πολιτείες της Αμερικής δήλωσαν ενδεικτικό στόχο 6 897 000 τόνων για το 2010, όσον αφορά τις συνολικές εκπομπές NOx από την PEMA που έχει προσδιοριστεί για τα Nox, από τις πολιτείες Connecticut, Delaware, Illinois, Indiana, Kentucky, Maine, Maryland, Massachusetts, Michigan, New Hampshire, New Jersey, New York, Ohio, Pennsylvania, Rhode Island, Vermont, West Virginia και Wisconsin και από τη District of Columbia. Η τιμή αυτή μετατρέπεται σε 6 257 000 μετρικούς τόνους. δ Κατά την αποδοχή του παρόντος πρωτοκόλλου το 2004, οι Ηνωμένες Πολιτείες της Αμερικής δήλωσαν ενδεικτικό στόχο 4 972 000 τόνων για το 2010, όσον αφορά τις συνολικές εκπομπές VOC από την PEMA που έχει προσδιοριστεί για τις VOC, από τις πολιτείες Connecticut, Delaware, Illinois, Indiana, Kentucky, Maine, Maryland, Massachusetts, Michigan, New Hampshire, New Jersey, New York, Ohio, Pennsylvania, Rhode Island, Vermont, West Virginia και Wisconsin και από τη District of Columbia. Η τιμή αυτή μετατρέπεται σε 4 511 000 μετρικούς τόνους. Πίνακας 2 Δεσμεύσεις για μείωση των εκπομπών διοξειδίου του θείου από το 2020 και έπειτα || Μέρος της Σύμβασης || Επίπεδα εκπομπών του 2005 σε χιλιάδες τόνους SO2 || Μείωση σε σύγκριση με τα επίπεδα του 2005 (%) || || || 1 || Αυστρία || 27 || 26 2 || Λευκορωσία || 79 || 20 3 || Βέλγιο || 145 || 43 4 || Βουλγαρία || 777 || 78 5 || Καναδάς a || || 6 || Κροατία || 63 || 55 7 || Κύπρος || 38 || 83 8 || Τσεχική Δημοκρατία || 219 || 45 9 || Δανία || 23 || 35 10 || Εσθονία || 76 || 32 11 || Φινλανδία || 69 || 30 12 || Γαλλία || 467 || 55 13 || Γερμανία || 517 || 21 14 || Ελλάδα || 542 || 74 15 || Ουγγαρία || 129 || 46 16 || Ιρλανδία || 71 || 65 17 || Ιταλία || 403 || 35 18 || Λεττονία || 6.7 || 8 19 || Λιθουανία || 44 || 55 20 || Λουξεμβούργο || 2,5 || 34 21 || Μάλτα || 11 || 77 22 || Κάτω Χώρες β || 65 || 28 23 || Νορβηγία || 24 || 10 24 || Πολωνία || 1 224 || 59 25 || Πορτογαλία || 177 || 63 26 || Ρουμανία || 643 || 77 27 || Σλοβακία || 89 || 57 28 || Σλοβενία || 40 || 63 29 || Ισπανία β || 1 282 || 67 30 || Σουηδία || 36 || 22 31 || Ελβετία || 17 || 21 32 || Ηνωμένο Βασίλειο της Μεγάλης Βρετανίας και της Βορείου Ιρλανδίας || 706 || 59 33 || Ηνωμένες Πολιτείες Αμερικής γ || || 34 || Ευρωπαϊκή Ένωση || 7 828 || 59 α Κατά την κύρωση, αποδοχή ή έγκριση του παρόντος πρωτοκόλλου, ή την προσχώρηση σε αυτό, ο Καναδάς ορίζει: (α) μια τιμή για τα εκτιμώμενα επίπεδα συνολικών εκπομπών θείου το 2005, είτε σε εθνικό επίπεδο είτε στο επίπεδο της οικείας PEMA, εάν έχει υποβάλει PEMA, και (β) μια ενδεικτική τιμή για τη μείωση των επιπέδων των συνολικών εκπομπών θείου για το 2020 σε σύγκριση με τα επίπεδα του 2005, είτε σε εθνικό επίπεδο είτε στο επίπεδο της οικείας PEMA. Το στοιχείο α) θα συμπεριληφθεί στον πίνακα, ενώ το στοιχείο β) θα συμπεριληφθεί σε υποσημείωση του πίνακα. Η PEMA, εάν υποβληθεί, θα προταθεί ως αναπροσαρμογή του παραρτήματος ΙΙΙ του πρωτοκόλλου. β Οι αριθμητικές τιμές ισχύουν για το ευρωπαϊκό τμήμα της χώρας. γ Κατά την κύρωση, αποδοχή ή έγκριση της τροποποίησης για την προσθήκη του παρόντος πίνακα στο παρόν πρωτόκολλο, ή κατά την προσχώρηση σε αυτή, οι Ηνωμένες Πολιτείες της Αμερικής ορίζουν: α) μια τιμή για τα εκτιμώμενα επίπεδα συνολικών εκπομπών θείου το 2005, είτε σε εθνικό επίπεδο είτε σε επίπεδο PEMA· β) μια ενδεικτική τιμή για τη μείωση των επιπέδων των συνολικών εκπομπών θείου για το 2020 σε σύγκριση με τα προσδιορισμένα επίπεδα του 2005 και γ) τυχόν μεταβολές της PEMA που προσδιορίστηκε όταν οι Ηνωμένες Πολιτείες κατέστησαν μέρος του πρωτοκόλλου. Το στοιχείο α) θα συμπεριληφθεί στον πίνακα, το στοιχείο β) θα συμπεριληφθεί σε υποσημείωση του πίνακα και το στοιχείο γ) θα προταθεί ως αναπροσαρμογή του παραρτήματος ΙΙΙ. Πίνακας 3 Δεσμεύσεις για μείωση των εκπομπών οξειδίων του αζώτου από το 2020 και έπειταα || Μέρος της Σύμβασης || Επίπεδα εκπομπών του 2005 σε χιλιάδες τόνους NO2 || Μείωση σε σύγκριση με τα επίπεδα του 2005 (%) || || || 1 || Αυστρία || 231 || 37 2 || Λευκορωσία || 171 || 25 3 || Βέλγιο || 291 || 41 4 || Βουλγαρία || 154 || 41 5 || Καναδάς β || || 6 || Κροατία || 81 || 31 7 || Κύπρος || 21 || 44 8 || Τσεχική Δημοκρατία || 286 || 35 9 || Δανία || 181 || 56 10 || Εσθονία || 36 || 18 11 || Φινλανδία || 177 || 35 12 || Γαλλία || 1 430 || 50 13 || Γερμανία || 1 464 || 39 14 || Ελλάδα || 419 || 31 15 || Ουγγαρία || 203 || 34 16 || Ιρλανδία || 127 || 49 17 || Ιταλία || 1 212 || 40 18 || Λεττονία || 37 || 32 19 || Λιθουανία || 58 || 48 20 || Λουξεμβούργο || 19 || 43 21 || Μάλτα || 9,3 || 42 22 || Κάτω Χώρες γ || 370 || 45 23 || Νορβηγία || 200 || 23 24 || Πολωνία || 866 || 30 25 || Πορτογαλία || 256 || 36 26 || Ρουμανία || 309 || 45 27 || Σλοβακία || 102 || 36 28 || Σλοβενία || 47 || 39 29 || Ισπανία γ || 1 292 || 41 30 || Σουηδία || 174 || 36 31 || Ελβετία δ || 94 || 41 32 || Ηνωμένο Βασίλειο της Μεγάλης Βρετανίας και της Βορείου Ιρλανδίας || 1 580 || 55 33 || Ηνωμένες Πολιτείες της Αμερικής ε || || 34 || Ευρωπαϊκή Ένωση || 11 354 || 42 α Οι εκπομπές από το έδαφος δεν συμπεριλαμβάνονται στις εκτιμήσεις του 2005 για τα κράτη μέλη της ΕΕ. β Κατά την κύρωση, αποδοχή ή έγκριση του παρόντος πρωτοκόλλου, ή την προσχώρηση σε αυτό, ο Καναδάς ορίζει: α) μια τιμή για τα εκτιμώμενα επίπεδα συνολικών εκπομπών διοξειδίου του αζώτου το 2005, είτε σε εθνικό επίπεδο είτε στο επίπεδο της οικείας PEMA, εάν έχει υποβάλει PEMA, και β) μια ενδεικτική τιμή για τη μείωση των επιπέδων των συνολικών εκπομπών διοξειδίου του αζώτου για το 2020 σε σύγκριση με τα επίπεδα του 2005, είτε σε εθνικό επίπεδο είτε στο επίπεδο της οικείας PEMA. Το στοιχείο α) θα συμπεριληφθεί στον πίνακα, ενώ το στοιχείο β) θα συμπεριληφθεί σε υποσημείωση του πίνακα. Η PEMA, εάν υποβληθεί, θα προταθεί ως αναπροσαρμογή του παραρτήματος ΙΙΙ του πρωτοκόλλου. γ Οι αριθμητικές τιμές ισχύουν για το ευρωπαϊκό τμήμα της χώρας. δ Συμπεριλαμβανομένων των εκπομπών από καλλιέργειες και γεωργικές γαίες (ονοματολογία NFR 4D). ε Κατά την κύρωση, αποδοχή ή έγκριση της τροποποίησης για την προσθήκη του παρόντος πίνακα στο παρόν πρωτόκολλο, ή κατά την προσχώρηση σε αυτή, οι Ηνωμένες Πολιτείες της Αμερικής ορίζουν: α) μια τιμή για τα εκτιμώμενα συνολικά επίπεδα εκπομπών οξειδίων του αζώτου το 2005, είτε σε εθνικό επίπεδο είτε σε επίπεδο PEMA· β) μια ενδεικτική τιμή για τη μείωση των επιπέδων των συνολικών εκπομπών οξειδίων του αζώτου για το 2020 σε σύγκριση με τα προσδιορισμένα επίπεδα του 2005 και γ) τυχόν μεταβολές της PEMA που προσδιορίστηκε όταν οι Ηνωμένες Πολιτείες κατέστησαν μέρη του πρωτοκόλλου. Το στοιχείο α) θα συμπεριληφθεί στον πίνακα, το στοιχείο β) θα συμπεριληφθεί σε υποσημείωση του πίνακα και το στοιχείο γ) θα προταθεί ως αναπροσαρμογή του παραρτήματος ΙΙΙ. Πίνακας 4 Δεσμεύσεις για μείωση των εκπομπών αμμωνίας από το 2020 και έπειτα || Μέρος της Σύμβασης || Επίπεδα εκπομπών του 2005 σε χιλιάδες τόνους NH3 || Μείωση σε σύγκριση με τα επίπεδα του 2005 (%) || || || 1 || Αυστρία || 63 || 1 2 || Λευκορωσία || 136 || 7 3 || Βέλγιο || 71 || 2 4 || Βουλγαρία || 60 || 3 5 || Κροατία || 40 || 1 6 || Κύπρος || 5,8 || 10 7 || Τσεχική Δημοκρατία || 82 || 7 8 || Δανία || 83 || 24 9 || Εσθονία || 9,8 || 1 10 || Φινλανδία || 39 || 20 11 || Γαλλία || 661 || 4 12 || Γερμανία || 573 || 5 13 || Ελλάδα || 68 || 7 14 || Ουγγαρία || 80 || 10 15 || Ιρλανδία || 109 || 1 16 || Ιταλία || 416 || 5 17 || Λεττονία || 16 || 1 18 || Λιθουανία || 39 || 10 19 || Λουξεμβούργο || 5,0 || 1 20 || Μάλτα || 1,6 || 4 21 || Κάτω Χώρες a || 141 || 13 22 || Νορβηγία || 23 || 8 23 || Πολωνία || 270 || 1 24 || Πορτογαλία || 50 || 7 25 || Ρουμανία || 199 || 13 26 || Σλοβακία || 29 || 15 27 || Σλοβενία || 18 || 1 28 || Ισπανία a || 365 || 3 29 || Σουηδία || 55 || 15 30 || Ελβετία || 64 || 8 31 || Ηνωμένο Βασίλειο της Μεγάλης Βρετανίας και της Βορείου Ιρλανδίας || 307 || 8 32 || Ευρωπαϊκή Ένωση || 3 813 || 6 α Οι αριθμητικές τιμές ισχύουν για το ευρωπαϊκό τμήμα της χώρας. Πίνακας 5 Δεσμεύσεις για μείωση των εκπομπών πτητικών οργανικών ενώσεων από το 2020 και έπειτα || Μέρος της Σύμβασης || Επίπεδα εκπομπών του 2005 σε χιλιάδες τόνους VOC || Μείωση σε σύγκριση με τα επίπεδα του 2005 (%) || || || 1 || Αυστρία || 162 || 21 2 || Λευκορωσία || 349 || 15 3 || Βέλγιο || 143 || 21 4 || Βουλγαρία || 158 || 21 5 || Καναδάς a || || 6 || Κροατία || 101 || 34 7 || Κύπρος || 14 || 45 8 || Τσεχική Δημοκρατία || 182 || 18 9 || Δανία || 110 || 35 10 || Εσθονία || 41 || 10 11 || Φινλανδία || 131 || 35 12 || Γαλλία || 1 232 || 43 13 || Γερμανία || 1 143 || 13 14 || Ελλάδα || 222 || 54 15 || Ουγγαρία || 177 || 30 16 || Ιρλανδία || 57 || 25 17 || Ιταλία || 1 286 || 35 18 || Λεττονία || 73 || 27 19 || Λιθουανία || 84 || 32 20 || Λουξεμβούργο || 9,8 || 29 21 || Μάλτα || 3,3 || 23 22 || Κάτω Χώρες β || 182 || 8 23 || Νορβηγία || 218 || 40 24 || Πολωνία || 593 || 25 25 || Πορτογαλία || 207 || 18 26 || Ρουμανία || 425 || 25 27 || Σλοβακία || 73 || 18 28 || Σλοβενία || 37 || 23 29 || Ισπανία β || 809 || 22 30 || Σουηδία || 197 || 25 31 || Ελβετία γ || 103 || 30 32 || Ηνωμένο Βασίλειο της Μεγάλης Βρετανίας και της Βορείου Ιρλανδίας || 1 088 || 32 33 || Ηνωμένες Πολιτείες της Αμερικής δ || || 34 || Ευρωπαϊκή Ένωση || 8 842 || 28 α Κατά την κύρωση, αποδοχή ή έγκριση του παρόντος πρωτοκόλλου, ή την προσχώρηση σε αυτό, ο Καναδάς ορίζει: (α) μια τιμή για τα εκτιμώμενα επίπεδα συνολικών εκπομπών πτητικών οργανικών ενώσεων το 2005, είτε σε εθνικό επίπεδο είτε στο επίπεδο της οικείας PEMA, εάν έχει υποβάλει PEMA, και (β) μια ενδεικτική τιμή για τη μείωση των επιπέδων των συνολικών εκπομπών πτητικών οργανικών ενώσεων για το 2020 σε σύγκριση με τα επίπεδα του 2005, είτε σε εθνικό επίπεδο είτε στο επίπεδο της οικείας PEMA. Το στοιχείο α) θα συμπεριληφθεί στον πίνακα, ενώ το στοιχείο β) θα συμπεριληφθεί σε υποσημείωση του πίνακα. Η PEMA, εάν υποβληθεί, θα προταθεί ως αναπροσαρμογή του παραρτήματος ΙΙΙ του πρωτοκόλλου. β Οι αριθμητικές τιμές ισχύουν για το ευρωπαϊκό τμήμα της χώρας. γ Συμπεριλαμβανομένων των εκπομπών από καλλιέργειες και γεωργικές γαίες (ονοματολογία NFR 4D). δ Κατά την κύρωση, αποδοχή ή έγκριση της τροποποίησης για την προσθήκη του παρόντος πίνακα στο παρόν πρωτόκολλο, ή κατά την προσχώρηση σε αυτή, οι Ηνωμένες Πολιτείες της Αμερικής ορίζουν: (α) μια τιμή για τα εκτιμώμενα συνολικά επίπεδα εκπομπών πτητικών οργανικών ενώσεων το 2005, είτε σε εθνικό επίπεδο είτε σε επίπεδο PEMA· (β) μια ενδεικτική τιμή για τη μείωση των επιπέδων των συνολικών εκπομπών πτητικών οργανικών ενώσεων για το 2020 σε σύγκριση με τα προσδιορισμένα επίπεδα του 2005 και (γ) τυχόν μεταβολές της PEMA που προσδιορίστηκε όταν οι Ηνωμένες Πολιτείες κατέστησαν μέρη του πρωτοκόλλου. Το στοιχείο α) θα συμπεριληφθεί στον πίνακα, το στοιχείο β) θα συμπεριληφθεί σε υποσημείωση του πίνακα και το στοιχείο γ) θα προταθεί ως αναπροσαρμογή του παραρτήματος ΙΙΙ. Πίνακας 6 Δεσμεύσεις για μείωση των εκπομπών PM2,5 από το 2020 και έπειτα || Μέρος της Σύμβασης || Επίπεδα εκπομπών του 2005 σε χιλιάδες τόνους PM2,5 || Μείωση σε σύγκριση με τα επίπεδα του 2005 (%) || || || 1 || Αυστρία || 22 || 20 2 || Λευκορωσία || 46 || 10 3 || Βέλγιο || 24 || 20 4 || Βουλγαρία || 44 || 20 5 || Καναδάς a || || 6 || Κροατία || 13 || 18 7 || Κύπρος || 2,9 || 46 8 || Τσεχική Δημοκρατία || 22 || 17 9 || Δανία || 25 || 33 10 || Εσθονία || 20 || 15 11 || Φινλανδία || 36 || 30 12 || Γαλλία || 304 || 27 13 || Γερμανία || 121 || 26 14 || Ελλάδα || 56 || 35 15 || Ουγγαρία || 31 || 13 16 || Ιρλανδία || 11 || 18 17 || Ιταλία || 166 || 10 18 || Λεττονία || 27 || 16 19 || Λιθουανία || 8,7 || 20 20 || Λουξεμβούργο || 3,1 || 15 21 || Μάλτα || 1,3 || 25 22 || Κάτω χώρες β || 21 || 37 23 || Νορβηγία || 52 || 30 24 || Πολωνία || 133 || 16 25 || Πορτογαλία || 65 || 15 26 || Ρουμανία || 106 || 28 27 || Σλοβακία || 37 || 36 28 || Σλοβενία || 14 || 25 29 || Ισπανία β || 93 || 15 30 || Σουηδία || 29 || 19 31 || Ελβετία || 11 || 26 32 || Ηνωμένο Βασίλειο της Μεγάλης Βρετανίας και της Βορείου Ιρλανδίας || 81 || 30 33 || Ηνωμένες Πολιτείες Αμερικής γ || || 34 || Ευρωπαϊκή Ένωση || 1 504 || 22 α Κατά την κύρωση, αποδοχή ή έγκριση του παρόντος πρωτοκόλλου, ή την προσχώρηση σε αυτό, ο Καναδάς ορίζει: α) μια τιμή για τα εκτιμώμενα επίπεδα συνολικών εκπομπών σωματιδίων για το 2005, είτε σε εθνικό επίπεδο είτε στο επίπεδο της οικείας PEMA, εάν έχει υποβάλει PEMA, και β) μια ενδεικτική τιμή για τη μείωση των επιπέδων των συνολικών εκπομπών σωματιδίων για το 2020 σε σύγκριση με τα επίπεδα του 2005, είτε σε εθνικό επίπεδο είτε στο επίπεδο της οικείας PEMA. Το στοιχείο α) θα συμπεριληφθεί στον πίνακα, ενώ το στοιχείο β) θα συμπεριληφθεί σε υποσημείωση του πίνακα. Η PEMA, εάν υποβληθεί, θα προταθεί ως αναπροσαρμογή του παραρτήματος ΙΙΙ του πρωτοκόλλου. β Τα αριθμητικά στοιχεία αφορούν το ευρωπαϊκό τμήμα της χώρας. γ Κατά την κύρωση, αποδοχή ή έγκριση της τροποποίησης για την προσθήκη του παρόντος πίνακα στο παρόν πρωτόκολλο, ή κατά την προσχώρηση σε αυτή, οι Ηνωμένες Πολιτείες της Αμερικής ορίζουν: α) μια τιμή για τα εκτιμώμενα συνολικά επίπεδα εκπομπών PM2,5 το 2005, είτε σε εθνικό επίπεδο είτε σε επίπεδο PEMA, και β) μια ενδεικτική τιμή για τη μείωση των επιπέδων των συνολικών εκπομπών PM2,5 για το 2020 σε σύγκριση με τα προσδιορισμένα επίπεδα του 2005. Το στοιχείο α) θα συμπεριληφθεί στον πίνακα, ενώ το στοιχείο β) θα συμπεριληφθεί σε υποσημείωση του πίνακα. ΙΣΤ. Παράρτημα ΙΙΙ 1. Στη φράση κάτω από την επικεφαλίδα, οι λέξεις «Καταγράφεται η κατωτέρω PEMA» αντικαθίστανται από τις λέξεις «Καταγράφονται οι κατωτέρω PEMA». 2. Πριν από την καταχώριση που αφορά την PEMA Ρωσικής Ομοσπονδίας, προστίθενται ο ακόλουθος νέος υπότιτλος και το ακόλουθο νέο εδάφιο: PEMA Καναδά Η PEMA θείου για τον Καναδά είναι μια έκταση 1 εκατομμυρίου τετραγωνικών χιλιομέτρων, η οποία περιλαμβάνει το σύνολο του εδάφους των επαρχιών Νήσου Prince Edward, Νέας Σκοτίας και New Brunswick, το σύνολο του εδάφους της επαρχίας Quebec νοτίως μίας ευθείας γραμμής που συνδέει το Havre-St.Pierre, στη βόρεια ακτή του Κόλπου του Αγίου Λαυρεντίου (St-Laurent), με το σημείο τομής των συνόρων Quebec-Ontario με την ακτογραμμή του όρμου James Bay, καθώς και το σύνολο του εδάφους της επαρχίας Ontario νοτίως μιας ευθείας γραμμής μεταξύ του σημείου τομής των συνόρων Ontario-Quebec με την ακτογραμμή του όρμου James Bay και του ποταμού Nipigon, κοντά στη βόρεια όχθη της λίμνης Lake Superior. 3. Το εδάφιο κάτω από τον υπότιτλο «PEMA Ρωσικής Ομοσπονδίας» αντικαθίσταται από το ακόλουθο κείμενο: Η PEMA Ρωσικής Ομοσπονδίας αντιστοιχεί στο ευρωπαϊκό έδαφος της Ρωσικής Ομοσπονδίας. Το ευρωπαϊκό έδαφος της Ρωσικής Ομοσπονδίας αποτελεί τμήμα της επικράτειας της Ρωσίας εντός των διοικητικών και γεωγραφικών ορίων των διακριτών μονάδων της Ρωσικής Ομοσπονδίας που βρίσκονται στην Ανατολική Ευρώπη, το οποίο συνορεύει με την ασιατική ήπειρο σύμφωνα με τη συμβατική μεθοριακή γραμμή που διατρέχει από βορρά προς νότο τα Ουράλια Όρη, τα σύνορα με το Καζακστάν έως την Κασπία Θάλασσα και, στη συνέχεια, τα εθνικά σύνορα με το Αζερμπαϊτζάν και τη Γεωργία στον Βόρειο Καύκασο έως τον Εύξεινο Πόντο (Μαύρη Θάλασσα). ΙΖ. Παράρτημα ΙV 1. Το παράρτημα IV αντικαθίσταται από το ακόλουθο κείμενο: Οριακές τιμές για τις εκπομπές θείου από σταθερές πηγές 1. Το τμήμα A ισχύει για τα μέρη εκτός του Καναδά και των Ηνωμένων Πολιτειών της Αμερικής, το τμήμα Β για τον Καναδά και το τμήμα Γ για τις Ηνωμένες Πολιτείες της Αμερικής. A. Μέρη εκτός του Καναδά και των Ηνωμένων Πολιτειών της Αμερικής 2. Για τους σκοπούς του παρόντος τμήματος ως «οριακή τιμή εκπομπών» νοείται η ποσότητα SO2 (ή SOx εάν έτσι αναφέρεται) που περιέχουν τα απαέρια μιας εγκατάστασης και της οποίας δεν επιτρέπεται η υπέρβαση. Εκτός αντιθέτων διατάξεων, υπολογίζεται ως μάζα SO2 (SOx, εκφραζόμενων ως SO2) κατ’ όγκο απαερίων (σε mg/m3), σε κανονικές συνθήκες θερμοκρασίας και πίεσης για ξηρό αέριο (όγκος σε θερμοκρασία 273,15 Κ και πίεση 101,3 kPa). Όσον αφορά την περιεκτικότητα των απαερίων σε οξυγόνο, ισχύουν οι τιμές που παρατίθενται στους επόμενους πίνακες για κάθε κατηγορία πηγών. Δεν επιτρέπεται η αραίωση με σκοπό την ελάττωση των συγκεντρώσεων των ρύπων στα απαέρια. Εξαιρούνται η εκκίνηση, η παύση της λειτουργίας και η συντήρηση του εξοπλισμού. 3. Επαληθεύεται η συμμόρφωση προς τις οριακές τιμές εκπομπών, τα ελάχιστα ποσοστά αποθείωσης, τα ποσοστά ανάκτησης θείου και τις οριακές τιμές περιεκτικότητας σε θείο: α) οι εκπομπές παρακολουθούνται μέσω μετρήσεων ή υπολογισμών που εξασφαλίζουν τουλάχιστον την ίδια ακρίβεια. Η συμμόρφωση προς τις οριακές τιμές εκπομπών επαληθεύεται με συνεχείς ή ασυνεχείς μετρήσεις, έγκριση τύπου ή άλλη τεχνικά ισχυρή μέθοδο, συμπεριλαμβανομένων των επαληθευμένων μεθόδων υπολογισμού. Σε περίπτωση συνεχών μετρήσεων, επιτυγχάνεται συμμόρφωση προς τις οριακές τιμές εκπομπών εάν οι επικυρωμένες μέσες μηνιαίες εκπομπές δεν υπερβαίνουν την οριακή τιμή, εκτός αντίθετων διατάξεων για την επιμέρους κατηγορία πηγών. Σε περίπτωση ασυνεχών μετρήσεων ή άλλων κατάλληλων διαδικασιών προσδιορισμού ή υπολογισμού, επιτυγχάνεται συμμόρφωση προς τις οριακές τιμές εκπομπών εάν η μέση τιμή που προκύπτει από κατάλληλο αριθμό μετρήσεων υπό αντιπροσωπευτικές συνθήκες δεν υπερβαίνει την οριακή τιμή εκπομπών. Επιτρέπεται να λαμβάνεται υπόψη για την επαλήθευση η ανακρίβεια των μεθόδων μετρήσεων· β) στην περίπτωση των μονάδων καύσης οι οποίες εφαρμόζουν τα ελάχιστα ποσοστά αποθείωσης που ορίζονται στο σημείο 5 στοιχείο α) ii), παρακολουθείται τακτικά και η περιεκτικότητα του καυσίμου σε θείο και οι αρμόδιες αρχές ενημερώνονται σχετικά με κάθε ουσιαστική αλλαγή του χρησιμοποιούμενου είδους καυσίμου. Τα ποσοστά αποθείωσης εφαρμόζονται ως μέσες μηνιαίες τιμές· γ) η συμμόρφωση προς το ελάχιστο ποσοστό ανάκτησης θείου επαληθεύεται με τακτικές μετρήσεις ή άλλες τεχνικά ισχυρές μεθόδους· δ) η συμμόρφωση προς τις οριακές τιμές θείου για το πετρέλαιο εσωτερικής καύσης επαληθεύεται με τακτικές στοχευμένες μετρήσεις. 4. Η παρακολούθηση των σχετικών ρυπαντικών ουσιών και οι μετρήσεις των παραμέτρων διεργασιών, καθώς και η διασφάλιση της ποιότητας των αυτόματων συστημάτων μετρήσεων και των μετρήσεων αναφοράς για τη βαθμονόμηση των εν λόγω συστημάτων, εκτελούνται σύμφωνα με τα πρότυπα της Ευρωπαϊκής Επιτροπής Τυποποίησης (CEN). Εάν δεν υπάρχουν πρότυπα CEN, εφαρμόζονται πρότυπα του Διεθνούς Οργανισμού Τυποποίησης (ISO) ή εθνικά ή διεθνή πρότυπα που εξασφαλίζουν την παροχή δεδομένων ισοδύναμης επιστημονικής ποιότητας. 5. Στα ακόλουθα σημεία παρατίθενται ειδικές διατάξεις για τις μονάδες καύσης που αναφέρονται στο σημείο 7: α) ένα μέρος δύναται να παρεκκλίνει από την υποχρέωση συμμόρφωσης προς τις οριακές τιμές εκπομπών που προβλέπονται στο σημείο 7 στις εξής περιπτώσεις: (i) μονάδες καύσης που κατά κανόνα χρησιμοποιούν για τον σκοπό αυτό καύσιμο με χαμηλή περιεκτικότητα σε θείο, στις περιπτώσεις κατά τις οποίες ο φορέας εκμετάλλευσης αδυνατεί να συμμορφωθεί προς τις εν λόγω οριακές τιμές εξαιτίας της διακοπής του εφοδιασμού με καύσιμο χαμηλής περιεκτικότητας σε θείο λόγω σοβαρής έλλειψης· (ii) μονάδες καύσης που τροφοδοτούνται με εγχώριο στερεό καύσιμο και αδυνατούν να συμμορφωθούν προς τις οριακές τιμές εκπομπών που προβλέπονται στο σημείο 7, αλλά αντ’ αυτών οφείλουν να τηρούν τουλάχιστον τις ακόλουθες οριακές τιμές ποσοστού αποθείωσης: αα) υφιστάμενες μονάδες: 50-100 MWth: 80%, ββ) υφιστάμενες μονάδες: 100–300 MWth: 90%, γγ) υφιστάμενες μονάδες: > 300 MWth: 95%, δδ) νέες μονάδες: 50–300 MWth: 93%, εε) νέες μονάδες: > 300 MWth: 97%· (iii) μονάδες καύσης που κατά κανόνα χρησιμοποιούν αέρια καύσιμα και κατ’ εξαίρεση αναγκάζονται να χρησιμοποιήσουν άλλα καύσιμα λόγω αιφνίδιας διακοπής του εφοδιασμού με αέριο και, για τον λόγο αυτό, πρέπει να είναι εξοπλιστούν με εγκατάσταση καθαρισμού απαερίων· (iv) υφιστάμενες μονάδες καύσης που δεν λειτουργούν για περισσότερες από 17 500 ώρες ετησίως στη διάρκεια περιόδου που αρχίζει την 1η Ιανουαρίου 2016 και λήγει το αργότερο την 31η Δεκεμβρίου 2023· (v) υφιστάμενες μονάδες καύσης που χρησιμοποιούν στερεά ή υγρά καύσιμα και δεν λειτουργούν για περισσότερες από 1 500 ώρες ετησίως κατά κυλιόμενο μέσο όρο για περίοδο πέντε ετών, για τις οποίες ισχύουν αντιθέτως οι ακόλουθες οριακές τιμές εκπομπών: αα) για στερεά καύσιμα: 800 mg/m³, ββ) για υγρά καύσιμα: 850 mg/m³ για μονάδες ονομαστικής θερμικής ισχύος που δεν υπερβαίνει τα 300 MWth και 400 mg/m³ για μονάδες ονομαστικής θερμικής ισχύος μεγαλύτερης των 300 MWth· β) όταν μια μονάδα καύσης επεκτείνεται κατά τουλάχιστον 50 MWth, η οριακή τιμή εκπομπών που καθορίζεται στο σημείο 7 για τις νέες εγκαταστάσεις ισχύει για το τμήμα της επέκτασης που θίγεται από τη μεταβολή. Η οριακή τιμή εκπομπών υπολογίζεται ως μέση τιμή σταθμισμένη ως προς την πραγματική θερμική ισχύ, τόσο για το υφιστάμενο όσο και για το νέο τμήμα της μονάδας· γ) Τα μέρη εξασφαλίζουν ότι προβλέπονται διαδικασίες για την περίπτωση δυσλειτουργίας ή βλάβης του εξοπλισμού μείωσης των εκπομπών· δ) στην περίπτωση των μονάδων καύσης πολλαπλών καυσίμων όπου χρησιμοποιούνται ταυτόχρονα δύο ή περισσότερα καύσιμα, η οριακή τιμή εκπομπών προσδιορίζεται ως η σταθμισμένη μέση τιμή των οριακών τιμών εκπομπών για κάθε επιμέρους καύσιμο, βάσει της θερμικής ισχύος που αποδίδει κάθε καύσιμο. 6. Τα μέρη δύνανται να εφαρμόζουν κανόνες σύμφωνα με τους οποίους οι μονάδες καύσης και οι μονάδες διεργασιών εντός διυλιστηρίου πετρελαίου επιτρέπεται να εξαιρούνται από τη συμμόρφωση προς τις επιμέρους οριακές τιμές SO2 που παρατίθενται στο παρόν παράρτημα, υπό τον όρο ότι τηρούν συνολική (bubble) οριακή τιμή SO2 που προσδιορίζεται βάσει των βέλτιστων διαθέσιμων τεχνικών. 7. Εγκαταστάσεις καύσης με ονομαστική θερμική ισχύ μεγαλύτερη των 50 MW:[1] Πίνακας 1 Οριακές τιμές εκπομπών SO2 από μονάδες καύσηςa Είδος καυσίμου || Θερμική ισχύς (MWth) || Οριακές τιμές εκπομπών SO2 σε mg/m³ β || || Στερεά καύσιμα || 50–100 || Νέες μονάδες: 400 (άνθρακας, λιγνίτης και άλλα στερεά καύσιμα) 300 (τύρφη) 200 (βιομάζα) Υφιστάμενες μονάδες: 400 (άνθρακας, λιγνίτης και άλλα στερεά καύσιμα) 300 (τύρφη) 200 (βιομάζα) 100–300 || Νέες μονάδες: 200 (άνθρακας, λιγνίτης και άλλα στερεά καύσιμα) 300 (τύρφη) 200 (βιομάζα) Υφιστάμενες μονάδες: 250 (άνθρακας, λιγνίτης και άλλα στερεά καύσιμα) 300 (τύρφη) 200 (βιομάζα) >300 || Νέες μονάδες: 150 (άνθρακας, λιγνίτης και άλλα στερεά καύσιμα (FBC: 200) 150 (τύρφη) (FBC: 200) 150 (βιομάζα) Υφιστάμενες μονάδες: 200 (άνθρακας, λιγνίτης και άλλα στερεά καύσιμα) 200 (τύρφη) 200 (βιομάζα) Υγρά καύσιμα || 50–100 || Νέες μονάδες: 350 Υφιστάμενες μονάδες: 350 100–300 || Νέες μονάδες: 200 Υφιστάμενες μονάδες: 250 >300 || Νέες μονάδες: 150 Υφιστάμενες μονάδες: 200 Αέρια καύσιμα γενικά || >50 || Νέες μονάδες: 35 Υφιστάμενες μονάδες: 35 Υγροποιημένο αέριο || >50 || Νέες μονάδες: 5 Υφιστάμενες μονάδες: 5 Αέριο κλιβάνου οπτανθρακοποίησης ή αέρια υψικαμίνου || >50 || Νέες μονάδες: 200 για αέρια υψικαμίνου 400 για αέρια κλιβάνου οπτανθρακοποίησης Υφιστάμενες μονάδες: 200 για αέρια υψικαμίνου 400 για αέρια κλιβάνου οπτανθρακοποίησης Αεριοποιημένα υπολείμματα διυλιστηρίου || > 50 || Νέες μονάδες: 35 Υφιστάμενες μονάδες: 800 Σημείωση: FBC = καύση ρευστοστερεάς κλίνης (κυκλοφορούσας, υπό πίεση, αναβράζουσας). a Ειδικότερα, οι οριακές τιμές εκπομπών δεν ισχύουν για: · μονάδες όπου τα προϊόντα της καύσης χρησιμοποιούνται για απευθείας θέρμανση, ξήρανση ή άλλη κατεργασία αντικειμένων ή υλικών· · μονάδες μετάκαυσης που προορίζονται για τον καθαρισμό των απαερίων με καύση και δεν λειτουργούν ως αυτοτελείς μονάδες καύσης· · εγκαταστάσεις αναγέννησης καταλυτών που χρησιμοποιούνται στην καταλυτική πυρόλυση· · εγκαταστάσεις μετατροπής υδρόθειου σε θείο· · αντιδραστήρες που χρησιμοποιούνται στη χημική βιομηχανία· · συστοιχίες καμίνων παραγωγής οπτανθράκων· · προθερμαντήρες αέρα υψικαμίνων (cowpers)· · λέβητες ανάκτησης εντός εγκαταστάσεων για την παραγωγή χαρτοπολτού· · αποτεφρωτήρες αποβλήτων και · μονάδες που λειτουργούν με πετρελαιοκινητήρες, βενζινοκινητήρες ή αεριοκινητήρες ή αεριοστρόβιλους, ανεξάρτητα από το χρησιμοποιούμενο καύσιμο. β Η περιεκτικότητα αναφοράς σε O2 είναι 6 % για τα στερεά καύσιμα και 3 % για τα υγρά και αέρια καύσιμα. 8. Πετρέλαιο εσωτερικής καύσης (gas oil): Πίνακας 2 Οριακές τιμές περιεκτικότητας του πετρελαίου εσωτερικής καύσης σε θείοα || Περιεκτικότητα σε θείο (επί τοις εκατό κατά βάρος) || Πετρέλαιο εσωτερικής καύσης || < 0,10 α Ως «πετρέλαιο εσωτερικής καύσης» νοείται κάθε υγρό καύσιμο προϊόν πετρελαίου, εξαιρουμένων των καυσίμων πλοίου, που εμπίπτει στον κωδικό ΣΟ 2710 19 25, 2710 19 29, 2710 19 45 ή 2710 19 49 ή κάθε υγρό καύσιμο προϊόν πετρελαίου, εξαιρουμένων των καυσίμων πλοίου, του οποίου ποσοστό μικρότερο του 65 % κατ’ όγκο (συμπεριλαμβανομένων των απωλειών) αποστάζει στους 250 °C και του οποίου ποσοστό τουλάχιστον 85 % κατ’ όγκο (συμπεριλαμβανομένων των απωλειών) αποστάζει στους 350° C με τη μέθοδο ASTM D86. Από τον ορισμό αυτό εξαιρούνται τα πετρέλαια ντίζελ, δηλ. τα πετρέλαια εσωτερικής καύσης που υπάγονται στον κωδικό ΣΟ 2710 19 41 και χρησιμοποιούνται σε αυτοπροωθούμενα οχήματα.. Εξαιρούνται επίσης από τον ορισμό αυτό τα καύσιμα που χρησιμοποιούνται σε κινητά μηχανήματα εκτός των οδικών και γεωργικούς ελκυστήρες. 9. Διυλιστήρια πετρελαίου και αερίου: Μονάδες ανάκτησης θείου: για μονάδες που παράγουν περισσότερα από 50 Mg θείου ημερησίως: Πίνακας 3 Οριακή τιμή εκφραζόμενη ως ελάχιστο ποσοστό ανάκτησης θείου σε μονάδες ανάκτησης θείου Τύπος μονάδας || Ελάχιστο ποσοστό ανάκτησης θείου a (%) || Νέα μονάδα || 99,5 Υφιστάμενη μονάδα || 98,5 α Το ποσοστό ανάκτησης θείου είναι το ποσοστό του εισερχόμενου H2S που μετατρέπεται σε στοιχειακό θείο ως ετήσιος μέσος όρος. 10. Παραγωγή διοξειδίου του τιτανίου: Πίνακας 4 Οριακές τιμές εκπομπών SOx κατά την παραγωγή διοξειδίου του τιτανίου (ετήσιος μέσος όρος) Τύπος μονάδας || Οριακές τιμές εκπομπών SOx (εκφραζόμενων ως SO2) (kg/t TiO2) || Διεργασία θειικών αλάτων, συνολικές εκπομπές || 6 Διεργασία χλωριούχων αλάτων, συνολικές εκπομπές || 1,7 B. Καναδάς 11. Οι οριακές τιμές για τον έλεγχο των εκπομπών οξειδίων του θείου από σταθερές πηγές θα καθοριστούν δεόντως, λαμβανομένων υπόψη των πληροφοριών σχετικά με τις διαθέσιμες τεχνολογίες ελέγχου, των οριακών τιμών που ισχύουν σε περιοχές υπό άλλη δικαιοδοσία, καθώς και των ακόλουθων εγγράφων: α) Διάταγμα για την προσθήκη τοξικών ουσιών στο παράρτημα 1 του καναδικού νόμου για την προστασία του περιβάλλοντος (Order Adding Toxic Substances to Schedule 1 to the Canadian Environmental Act, 1999. SOR/2011-34) β) Διάταγμα για την προσθήκη τοξικών ουσιών στο παράρτημα Ι του καναδικού νόμου για την προστασία του περιβάλλοντος (Order Adding Toxic Substances to Schedule 1 to the Canadian Environmental Act, 1999) γ) Κατευθυντήριες γραμμές για τις εκπομπές από νέες πηγές για την ηλεκτροπαραγωγή από θερμική ενέργεια (New Source Emission Guidelines for Thermal Electricity Generation) δ) Κατευθυντήριες γραμμές για τις εθνικές εκπομπές από σταθερούς αεριοστρόβιλους καύσης (National Emission Guidelines for Stationary Combustion Turbines. PN1072) και ε) Κατευθυντήριες γραμμές για τη λειτουργία και τις εκπομπές των αποτεφρωτήρων αστικών στερεών αποβλήτων (Operating and Emission Guidelines for Municipal Solid Waste Incinerators. PN1085.) Γ. Ηνωμένες Πολιτείες της Αμερικής 12. Οι οριακές τιμές για τον έλεγχο των εκπομπών διοξειδίου του θείου από σταθερές πηγές που ανήκουν στις ακόλουθες κατηγορίες σταθερών πηγών, καθώς και οι πηγές για τις οποίες ισχύουν, καθορίζονται στα εξής έγγραφα: α) Μονάδες ατμοπαραγωγής σταθμών ηλεκτροπαραγωγής (Electric Utility Steam Generating Units – 40 Code of Federal Regulations (C.F.R.) Part 60, Subpart D και Subpart Da) β) Μονάδες ατμοπαραγωγής βιομηχανιών, εμπορικών επιχειρήσεων και οργανισμών (Industrial-Commercial-Institutional Steam Generating Units – 40 C.F.R. Part 60, Subpart Db και Subpart Dc) γ) Εγκαταστάσεις θεϊκού οξέος (Sulphuric Acid Plants – 40 C.F.R. Part 60, Subpart H) δ) Διυλιστήρια πετρελαίου (Petroleum Refineries – 40 C.F.R. Part 60, Subpart J και Subpart Ja) ε) Πρωτογενή χυτήρια χαλκού (Primary Copper Smelters – 40 C.F.R. Part 60, Subpart P) στ) Πρωτογενή χυτήρια ψευδαργύρου (Primary Zinc Smelters – 40 C.F.R. Part 60, Subpart Q) ζ) Πρωτογενή χυτήρια μολύβδου (Primary Lead Smelters – 40 C.F.R. Part 60, Subpart R) η) Σταθεροί αεριοστρόβιλοι (Stationary Gas Turbines – 40 C.F.R. Part 60, Subpart GG) θ) Επεξεργασία φυσικού αερίου στην ξηρά (Onshore Natural Gas Processing – 40 C.F.R. Part 60, Subpart LLL) ι) Αποτεφρωτήρες αστικών αποβλήτων (Municipal Waste Combustors – 40 C.F.R. Part 60, Subpart Ea και Subpart Eb) ια) Αποτεφρωτήρες νοσοκομειακών/ιατρικών/μολυσματικών αποβλήτων (Hospital/Medical/Infectious Waste Incinerators – 40 C.F.R. Part 60, Subpart Ec) ιβ) Σταθεροί αεριοστρόβιλοι καύσης (Stationary Gas Turbines – 40 C.F.R. Part 60, Subpart KKKK) ιγ) Μικροί αποτεφρωτήρες αστικών αποβλήτων (Small Municipal Waste Combustors — 40 C.F.R. Part 60, Subpart AAAA) ιδ) Αποτεφρωτήρες στερεών αποβλήτων εμπορικών και βιομηχανικών επιχειρήσεων (Commercial and Industrial Solid Waste Combustors — 40 C.F.R. Part 60, Subpart CCCC) και ιε) Αποτεφρωτήρες λοιπών στερεών αποβλήτων (Other Solid Waste Combustors — 40 C.F.R. Part 60, Subpart EEEE). ΙΗ. Παράρτημα V Το παράρτημα V αντικαθίσταται από το ακόλουθο κείμενο: Οριακές τιμές εκπομπών οξειδίων του αζώτου από σταθερές πηγές 1. Το τμήμα A ισχύει για τα μέρη εκτός του Καναδά και των Ηνωμένων Πολιτειών της Αμερικής, το τμήμα Β για τον Καναδά και το τμήμα Γ για τις Ηνωμένες Πολιτείες της Αμερικής. A. Μέρη εκτός του Καναδά και των Ηνωμένων Πολιτειών της Αμερικής 2. Για τους σκοπούς του παρόντος τμήματος ως «οριακή τιμή εκπομπών» νοείται η ποσότητα NOx (άθροισμα των NO και NO2, εκφραζόμενο ως NO2) που περιέχουν τα απαέρια μιας εγκατάστασης και της οποίας δεν επιτρέπεται η υπέρβαση. Εκτός αντιθέτων διατάξεων, υπολογίζεται ως μάζα ρύπου κατ’ όγκο απαερίων (εκφραζόμενη σε mg/m3), σε κανονικές συνθήκες θερμοκρασίας και πίεσης για ξηρό αέριο (όγκος σε θερμοκρασία 273,15 Κ και πίεση 101,3 kPa). Όσον αφορά την περιεκτικότητα των απαερίων σε οξυγόνο, ισχύουν οι τιμές που παρατίθενται στους επόμενους πίνακες για κάθε κατηγορία πηγών. Δεν επιτρέπεται η αραίωση με σκοπό την ελάττωση των συγκεντρώσεων των ρύπων στα απαέρια. Εξαιρούνται η εκκίνηση, η παύση της λειτουργίας και η συντήρηση του εξοπλισμού. 3. Οι εκπομπές παρακολουθούνται σε κάθε περίπτωση μέσω μετρήσεων των NOx ή υπολογισμών ή συνδυασμού αυτών που εξασφαλίζει τουλάχιστον την ίδια ακρίβεια. Η συμμόρφωση προς τις οριακές τιμές εκπομπών επαληθεύεται με συνεχείς ή ασυνεχείς μετρήσεις, έγκριση τύπου ή άλλη τεχνικά ισχυρή μέθοδο, συμπεριλαμβανομένων των επαληθευμένων μεθόδων υπολογισμού. Σε περίπτωση συνεχών μετρήσεων, επιτυγχάνεται συμμόρφωση προς τις οριακές τιμές εκπομπών εάν οι επικυρωμένες μέσες μηνιαίες εκπομπές δεν υπερβαίνουν τις οριακές τιμές. Σε περίπτωση ασυνεχών μετρήσεων ή άλλων κατάλληλων διαδικασιών προσδιορισμού ή υπολογισμού, επιτυγχάνεται συμμόρφωση προς τις οριακές τιμές εκπομπών εάν η μέση τιμή που προκύπτει από κατάλληλο αριθμό μετρήσεων υπό αντιπροσωπευτικές συνθήκες δεν υπερβαίνει την οριακή τιμή εκπομπών. Επιτρέπεται να λαμβάνεται υπόψη για την επαλήθευση η ανακρίβεια των μεθόδων μετρήσεων. 4. Η παρακολούθηση των σχετικών ρυπαντικών ουσιών και οι μετρήσεις των παραμέτρων διεργασίας, καθώς και η διασφάλιση της ποιότητας των αυτόματων συστημάτων μετρήσεων και των μετρήσεων αναφοράς για τη βαθμονόμηση των εν λόγω συστημάτων, εκτελούνται σύμφωνα με τα πρότυπα CEN. Εάν δεν υπάρχουν πρότυπα CEN, εφαρμόζονται πρότυπα ISO ή εθνικά ή διεθνή πρότυπα που εξασφαλίζουν την παροχή δεδομένων ισοδύναμης επιστημονικής ποιότητας. 5. Ειδικές διατάξεις για τις μονάδες καύσης που αναφέρονται στο σημείο 6: α) ένα μέρος δύναται να παρεκκλίνει από την υποχρέωση συμμόρφωσης προς τις οριακές τιμές εκπομπών που προβλέπονται στο σημείο 6 στις εξής περιπτώσεις: (i) μονάδες καύσης που κατά κανόνα χρησιμοποιούν αέριο καύσιμο και κατ’ εξαίρεση αναγκάζονται να χρησιμοποιήσουν άλλα καύσιμα λόγω αιφνίδιας διακοπής της προμήθειας αερίου και, για τον λόγο αυτό, πρέπει να εξοπλιστούν με εγκατάσταση καθαρισμού απαερίων· (ii) υφιστάμενες μονάδες καύσης που δεν λειτουργούν για περισσότερες από 17 500 ώρες κατά την περίοδο που αρχίζει την 1η Ιανουαρίου 2016 και λήγει το αργότερο την 31η Δεκεμβρίου 2023 ή (iii) υφιστάμενες μονάδες καύσης πλην των αεριοστρόβιλων στην ξηρά (που καλύπτονται από το σημείο 7), οι οποίες χρησιμοποιούν στερεά ή υγρά καύσιμα και δεν λειτουργούν για περισσότερες από 1 500 ώρες ετησίως κατά κυλιόμενο μέσο όρο για περίοδο πέντε ετών και για τις οποίες ισχύουν αντιθέτως οι ακόλουθες οριακές τιμές εκπομπών: αα) για στερεά καύσιμα: 450 mg/m³, ββ) για υγρά καύσιμα: 450 mg/m³· β) όταν μια μονάδα καύσης επεκτείνεται κατά τουλάχιστον 50 MWth, η οριακή τιμή εκπομπών που προσδιορίζεται στο σημείο 6 για τις νέες εγκαταστάσεις ισχύει για το τμήμα της επέκτασης που θίγεται από τη μεταβολή. Η οριακή τιμή εκπομπών υπολογίζεται ως μέση τιμή σταθμισμένη ως προς την πραγματική θερμική ισχύ, τόσο για το υφιστάμενο όσο και για το νέο τμήμα της μονάδας· γ) τα μέρη εξασφαλίζουν ότι προβλέπονται διαδικασίες για την περίπτωση δυσλειτουργίας ή βλάβης του εξοπλισμού μείωσης των εκπομπών· δ) στην περίπτωση των μονάδων καύσης πολλαπλών καυσίμων όπου χρησιμοποιούνται ταυτόχρονα δύο ή περισσότερα καύσιμα, οι οριακές τιμές εκπομπών προσδιορίζονται ως σταθμισμένη μέση τιμή των οριακών τιμών εκπομπών για τα επιμέρους καύσιμα, βάσει της θερμικής ισχύος που αποδίδει κάθε καύσιμο. Τα μέρη δύνανται να εφαρμόζουν κανόνες σύμφωνα με τους οποίους οι μονάδες καύσης και οι μονάδες διεργασιών εντός διυλιστηρίου πετρελαίου επιτρέπεται να εξαιρούνται από τη συμμόρφωση προς τις επιμέρους οριακές τιμές NOx που παρατίθενται στο παρόν παράρτημα, υπό τον όρο ότι τηρούν συνολική (bubble) οριακή τιμή NOx που προσδιορίζεται βάσει των βέλτιστων διαθέσιμων τεχνικών. 6. Εγκαταστάσεις καύσης με ονομαστική θερμική ισχύ μεγαλύτερη των 50 MW:[2] Πίνακας 1 Οριακές τιμές εκπομπών NOx από μονάδες καύσηςa Είδος καυσίμου || Θερμική ισχύς (MWth) || Οριακές τιμές εκπομπών NOx (mg/m³) || || Στερεά καύσιμα || 50–100 || Νέες μονάδες: 300 (άνθρακας, λιγνίτης και άλλα στερεά καύσιμα) 450 (κονιορτοποιημένος λιγνίτης) 250 (βιομάζα, τύρφη) Υφιστάμενες μονάδες: 300 (άνθρακας, λιγνίτης και άλλα στερεά καύσιμα) 450 (κονιορτοποιημένος λιγνίτης) 300 (βιομάζα, τύρφη) 100–300 || Νέες μονάδες: 200 (άνθρακας, λιγνίτης και άλλα στερεά καύσιμα) 200 (βιομάζα, τύρφη) Υφιστάμενες μονάδες: 200 (άνθρακας, λιγνίτης και άλλα στερεά καύσιμα) 250 (βιομάζα, τύρφη) >300 || Νέες μονάδες: 150 (άνθρακας, λιγνίτης και άλλα στερεά καύσιμα) (γενικά) 150 (βιομάζα, τύρφη) 200 (κονιορτοποιημένος λιγνίτης) Υφιστάμενες μονάδες: 200 (άνθρακας, λιγνίτης και άλλα στερεά καύσιμα) 200 (βιομάζα, τύρφη) Υγρά καύσιμα || 50–100 || Νέες μονάδες: 300 Υφιστάμενες μονάδες: 450 100–300 || Νέες μονάδες: 150 Υφιστάμενες μονάδες: 200 (γενικά) Υφιστάμενες μονάδες εντός διυλιστηρίων και χημικών εγκαταστάσεων: 450 (για καύση υπολειμμάτων απόσταξης και μετατροπής από τη διύλιση αργού πετρελαίου για ιδία κατανάλωση σε μονάδες καύσης και για καύση υγρών υπολειμμάτων παραγωγής ως μη εμπορικού καυσίμου) >300 || Νέες μονάδες: 100 Υφιστάμενες μονάδες: 150 (γενικά) Υφιστάμενες μονάδες εντός διυλιστηρίων και χημικών εγκαταστάσεων: 450 (για καύση υπολειμμάτων απόσταξης και μετατροπής από τη διύλιση αργού πετρελαίου για ιδία κατανάλωση σε μονάδες καύσης και για καύση υγρών υπολειμμάτων παραγωγής ως μη εμπορικού καυσίμου) (< 500 MWth) Φυσικό αέριο || 50–300 || Νέες μονάδες: 100 Υφιστάμενες μονάδες: 100 >300 || Νέες μονάδες: 100 Υφιστάμενες μονάδες: 100 Άλλα αέρια καύσιμα || >50 || Νέες μονάδες: 200 Υφιστάμενες μονάδες: 300 a Ειδικότερα, οι οριακές τιμές εκπομπής δεν ισχύουν για: · μονάδες όπου τα προϊόντα καύσης χρησιμοποιούνται για απευθείας θέρμανση, ξήρανση ή άλλη κατεργασία αντικειμένων ή υλικών, · μονάδες μετάκαυσης που προορίζονται για τον καθαρισμό των απαερίων με καύση και δεν λειτουργούν ως αυτοτελείς μονάδες καύσης· · εγκαταστάσεις αναγέννησης καταλυτών που χρησιμοποιούνται στην καταλυτική πυρόλυση· · εγκαταστάσεις μετατροπής υδρόθειου σε θείο· · αντιδραστήρες που χρησιμοποιούνται στη χημική βιομηχανία· · συστοιχίες καμίνων παραγωγής οπτανθράκων· · προθερμαντήρες αέρα υψικαμίνων (cowpers) · λέβητες ανάκτησης εντός εγκαταστάσεων για την παραγωγή χαρτοπολτού · αποτεφρωτήρες αποβλήτων και · μονάδες που λειτουργούν με πετρελαιοκινητήρες, βενζινοκινητήρες ή αεριοκινητήρες ή αεριοστρόβιλους, ανεξάρτητα από το χρησιμοποιούμενο καύσιμο. β Η περιεκτικότητα αναφοράς σε O2 είναι 6 % για τα στερεά καύσιμα και 3 % για τα υγρά και αέρια καύσιμα. 7. Αεριοστρόβιλοι καύσης στην ξηρά με ονομαστική θερμική ισχύ άνω των 50 MWth: οι οριακές τιμές εκπομπών Νox, εκφραζόμενες σε mg/m3 (με περιεκτικότητα αναφοράς σε O2 15 %), ισχύουν για έναν μόνο στρόβιλο. Οι οριακές τιμές εκπομπών του πίνακα 2 ισχύουν μόνο για φορτίο άνω του 70 %. Πίνακας 2 Οριακές τιμές εκπομπών NOx από αεριοστρόβιλους καύσης στην ξηρά (συμπεριλαμβανομένων των αεριοστρόβιλων συνδυασμένου κύκλου (CCGT)) Είδος καυσίμου || Θερμική ισχύς (MWth) || Οριακές τιμές εκπομπών NOx (mg/m³) || || Υγρά καύσιμα (ελαφρά και μεσαία κλάσματα πετρελαίου) || > 50 || Νέες μονάδες: 50 Υφιστάμενες μονάδες: 90 (γενικά) 200 (μονάδες που λειτουργούν για λιγότερες από 1 500 ώρες ετησίως) Φυσικό αέριο β || > 50 || Νέες μονάδες: 50 (γενικά)δ Υφιστάμενες μονάδες: 50 (γενικά)γ,δ 150 (μονάδες που λειτουργούν για λιγότερες από 1 500 ώρες ετησίως) Άλλα αέρια || > 50 || Νέες μονάδες: 50 Υφιστάμενες μονάδες: 120 (γενικά) 200 (μονάδες που λειτουργούν για λιγότερες από 1 500 ώρες ετησίως) α Δεν καλύπτονται οι αεριοστρόβιλοι έκτακτης ανάγκης που λειτουργούν για λιγότερες από 500 ώρες ετησίως. β Το φυσικό αέριο είναι μεθάνιο που απαντά στη φύση και περιέχει αδρανή αέρια και άλλα συστατικά σε μέγιστη αναλογία 20 % (κατ’ όγκο). γ 75 mg/m3 στις ακόλουθες περιπτώσεις, όπου η απόδοση του αεριοστρόβιλου προσδιορίζεται σε συνθήκες βασικού φορτίου κατά ISO: · αεριοστρόβιλοι που χρησιμοποιούνται σε συστήματα συνδυασμένης παραγωγής θερμότητας και ηλεκτρισμού με συνολική απόδοση άνω του 75 %, · αεριοστρόβιλοι που χρησιμοποιούνται σε μονάδες συνδυασμένου κύκλου με μέση ετήσια συνολική ηλεκτρική απόδοση άνω του 55 %, · αεριοστρόβιλοι που κινούν μηχανικά συστήματα. δ Για μεμονωμένους αεριοστρόβιλους που δεν ανήκουν σε καμία από τις κατηγορίες της υποσημείωσης γ αλλά έχουν απόδοση άνω του 35 % — προσδιοριζόμενη σε συνθήκες βασικού φορτίου κατά ISO — η οριακή τιμή εκπομπών NOx είναι 50 x η/35, όπου η είναι η απόδοση του αεριοστρόβιλου σε συνθήκες βασικού φορτίου κατά ISO, εκφραζόμενη σε ποσοστό επί τοις εκατό. 8. Παραγωγή τσιμέντου: Πίνακας 3 Οριακές τιμές εκπομπών NOx από την παραγωγή κλίνκερ τσιμέντουα Τύπος μονάδας || Οριακές τιμές εκπομπών NOx (mg/m³) || Γενικά (υφιστάμενες και νέες εγκαταστάσεις) || 500 Υφιστάμενοι κλίβανοι τύπου Lepol και περιστροφικοί κλίβανοι μεγάλου μήκους χωρίς συναποτέφρωση αποβλήτων || 800 a Εγκαταστάσεις για την παραγωγή κλίνκερ τσιμέντου σε περιστροφικούς κλιβάνους με παραγωγική ικανότητα άνω των 500 Mg/ημέρα ή σε άλλες καμίνους με παραγωγική ικανότητα άνω των 50 Mg/ημέρα. Η περιεκτικότητα αναφοράς σε O2 είναι 10 %. 9. Σταθεροί κινητήρες: Πίνακας 4 Οριακές τιμές εκπομπών ΝOx από νέους σταθερούς κινητήρες Τύπος κινητήρα, ισχύς, προδιαγραφή καυσίμου || Οριακές τιμές εκπομπών α,β,γ (mg/m³) || Αεριοκινητήρες > 1 MWth Κινητήρες επιβαλλόμενης ανάφλεξης (=Otto), όλα τα αέρια καύσιμα || 95 (βελτιωμένη ατελής καύση) 190 (τυπική ατελής καύση ή τέλεια καύση με καταλύτη) Κινητήρες διπλού καυσίμου > 1 MWth Λειτουργία με αέριο καύσιμο (όλα τα αέρια καύσιμα) Λειτουργία με υγρό καύσιμο (όλα τα υγρά καύσιμα)δ 1–20 MWth >20 MWth || 190 225 225 Κινητήρες ντίζελ > 5 MWth (ανάφλεξη με συμπίεση) Χαμηλή (< 300 rpm) / μεσαία (300-1 200 rpm) ταχύτητα 5–20 MWth Βαρύ μαζούτ και βιοέλαια Ελαφρό μαζούτ και φυσικό αέριο >20 MWth Βαρύ μαζούτ και βιοέλαια Ελαφρό μαζούτ και φυσικό αέριο Υψηλή ταχύτητα (>1 200 rpm) || 225 190 190 190 190 Σημείωση: Η περιεκτικότητα αναφοράς σε οξυγόνο είναι 15 %[3]. a Αυτές οι οριακές τιμές δεν ισχύουν για κινητήρες που λειτουργούν για λιγότερο από 500 ώρες ετησίως.. β Όπου δεν είναι επί του παρόντος δυνατόν, για λόγους τεχνολογίας και εφοδιαστικής, να εφαρμοστεί η επιλεκτική καταλυτική μείωση (SCR), όπως σε απομονωμένα νησιά ή όταν δεν είναι εγγυημένη η διαθεσιμότητα επαρκών ποσοτήτων καυσίμων υψηλής ποιότητας, επιτρέπεται η εφαρμογή μεταβατικής περιόδου 10 ετών από την έναρξη ισχύος του παρόντος πρωτοκόλλου για ένα μέρος όσον αφορά τους κινητήρες ντίζελ και τους κινητήρες διπλού καυσίμου. Κατά τη διάρκεια της μεταβατικής περιόδου ισχύουν οι ακόλουθες οριακές τιμές εκπομπών: · κινητήρες διπλού καυσίμου: 1 850 mg/m³ για λειτουργία με υγρό καύσιμο και 380 mg/m3 για λειτουργία με αέριο καύσιμο· · κινητήρες ντίζελ – χαμηλή (< 300 rpm)/ μεσαία (300-1 200 rpm) ταχύτητα: 1 300 mg/m³ για κινητήρες μεταξύ 5 και 20 MWth και 1 850 mg/m³ για κινητήρες > 20 MWth· · κινητήρες ντίζελ – υψηλή ταχύτητα ((> 1 200 rpm): 750 mg/m³. γ Οι κινητήρες που λειτουργούν για 500 έως 1 500 ώρες ετησίως μπορούν να εξαιρούνται από τη συμμόρφωση προς τις εν λόγω οριακές τιμές εκπομπών σε περίπτωση που εφαρμόζουν πρωτοβάθμια μέτρα περιορισμού των εκπομπών NOx και τηρούν τις οριακές τιμές εκπομπών που αναφέρονται στην υποσημείωση β· δ Ένα μέρος δύναται να παρεκκλίνει από την υποχρέωση συμμόρφωσης προς τις οριακές τιμές εκπομπών για μονάδες καύσης που χρησιμοποιούν αέρια καύσιμα και κατ’ εξαίρεση αναγκάζονται να χρησιμοποιήσουν άλλα καύσιμα λόγω αιφνίδιας διακοπής της προμήθειας αερίου και, για τον λόγο αυτό, πρέπει να εξοπλιστούν με εγκατάσταση καθαρισμού απαερίων. Η περίοδος παρέκκλισης δεν υπερβαίνει τις 10 ημέρες, εκτός εάν υπάρχει επιτακτική ανάγκη διατήρησης του ενεργειακού εφοδιασμού. 10. Εγκαταστάσεις τήξης σιδηρομεταλλεύματος: Πίνακας 5 Οριακές τιμές εκπομπών NOx από εγκαταστάσεις τήξης σιδηρομεταλλεύματος Τύπος μονάδας || Οριακές τιμές εκπομπών NOx (mg/m³) || Εγκαταστάσεις πυροσυσσωμάτωσης: νέες εγκαταστάσεις || 400 Εγκαταστάσεις πυροσυσσωμάτωσης: υφιστάμενες εγκαταστάσεις || 400 α Παραγωγή και επεξεργασία μετάλλων: εγκαταστάσεις φρύξης ή πυροσυσσωμάτωσης μεταλλευμάτων, εγκαταστάσεις παραγωγής χυτοσιδήρου (χελώνες) ή χάλυβα (πρωτογενής ή δευτερογενής σύντηξη), συμπεριλαμβανομένης της συνεχούς χύτευσης, με παραγωγική ικανότητα άνω των 2,5 Mg/ώρα, εγκαταστάσεις επεξεργασίας σιδηρούχων μετάλλων (εγκαταστάσεις θερμής εξέλασης > 20 Mg/ώρα ακατέργαστου χάλυβα). β Κατά παρέκκλιση του σημείου 3, αυτές οι οριακές τιμές εκπομπών θα πρέπει να θεωρούνται μέση τιμή αρκετά μεγάλης χρονικής περιόδου. 11. Παραγωγή νιτρικού οξέος: Πίνακας 6 Οριακές τιμές εκπομπών ΝOx από την παραγωγή νιτρικού οξέος, εξαιρουμένων των μονάδων συμπύκνωσης οξέος Τύπος εγκατάστασης || Οριακές τιμές εκπομπών NOx (mg/m³) || Νέες εγκαταστάσεις || 160 Υφιστάμενες εγκαταστάσεις || 190 B. Καναδάς 12. Οι οριακές τιμές για τον έλεγχο των εκπομπών NOx από σταθερές πηγές θα καθοριστούν δεόντως, λαμβανομένων υπόψη των πληροφοριών σχετικά με τις διαθέσιμες τεχνολογίες ελέγχου, των οριακών τιμών που ισχύουν σε περιοχές υπό άλλη δικαιοδοσία, καθώς και των ακόλουθων εγγράφων: α) Κατευθυντήριες γραμμές για τις εκπομπές από νέες πηγές για την ηλεκτροπαραγωγή από θερμική ενέργεια (New Source Emission Guidelines for Thermal Electricity Generation) β) Κατευθυντήριες γραμμές για τις εθνικές εκπομπές από σταθερούς αεριοστρόβιλους καύσης (National Emission Guidelines for Stationary Combustion Turbines. PN1072) γ) Κατευθυντήριες γραμμές για τις εθνικές εκπομπές από κλιβάνους τσιμέντου (National Emission Guidelines for Cement Kilns. PN1284) δ) Κατευθυντήριες γραμμές για τις εθνικές εκπομπές από βιομηχανικούς/επαγγελματικούς λέβητες και θερμαντήρες (National Emission Guidelines for Industrial/Commercial Boilers and Heaters. PN1286) ε) Κατευθυντήριες γραμμές για τη λειτουργία και τις εκπομπές των αποτεφρωτήρων αστικών στερεών αποβλήτων (Operating and Emission Guidelines for Municipal Solid Waste Incinerators. PN1085) στ) Σχέδιο διαχείρισης για τα οξείδια του αζώτου (NOx) και τις πτητικές οργανικές ενώσεις (VOC) — Στάδιο I (Management Plan for Nitrogen Oxides (NOx) and Volatile Organic Compounds (VOCs) — Phase I. PN1066) και ζ) Κατευθυντήριες γραμμές για τη λειτουργία και τις εκπομπές των αποτεφρωτήρων αστικών στερεών αποβλήτων (Operating and Emission Guidelines for Municipal Solid Waste Incinerators. PN1085). Γ. Ηνωμένες Πολιτείες της Αμερικής 13. Οι οριακές τιμές για τον έλεγχο των εκπομπών NOx από σταθερές πηγές που ανήκουν στις ακόλουθες κατηγορίες σταθερών πηγών, καθώς και οι πηγές για τις οποίες ισχύουν, καθορίζονται στα εξής έγγραφα: α) Μονάδες οργανισμών κοινής ωφελείας που χρησιμοποιούν άνθρακα ως καύσιμο (Coal-fired Utility Units – 40 Code of Federal regulations (C.F.R.) Part 76) β) Μονάδες ατμοπαραγωγής σταθμών ηλεκτροπαραγωγής (Electric Utility Steam Generating Units – 40 C.F.R. Part 60, Subpart D και Subpart Da) γ) Μονάδες ατμοπαραγωγής βιομηχανιών, εμπορικών επιχειρήσεων και οργανισμών (Industrial-Commercial-Institutional Steam Generating Units – 40 C.F.R. part 60, Subpart Db) δ) Εγκαταστάσεις νιτρικού οξέος (Nitric Acid Plants – 40 C.F.R. part 60, Subpart G) ε) Σταθεροί αεριοστρόβιλοι (Stationary Gas Turbines – 40 C.F.R. Part 60, Subpart GG) στ) Αποτεφρωτήρες αστικών αποβλήτων (Municipal Waste Combustors – 40 C.F.R. Part 60, Subpart Ea και Subpart Eb) ζ) Αποτεφρωτήρες νοσοκομειακών/ιατρικών/μολυσματικών αποβλήτων (Hospital/Medical/Infectious Waste Incinerators – 40 C.F.R. Part 60, Subpart Ec) η) Διυλιστήρια πετρελαίου (Petroleum Refineries – 40 C.F.R. Part 60, Subpart J, and Subpart Ja) θ) Σταθεροί κινητήρες εσωτερικής καύσης – επιβαλλόμενη ανάφλεξη (Stationary Internal Combustion Engines — Spark Ignition, 40 C.F.R. Part 60, Subpart JJJJ) ι) Σταθεροί κινητήρες εσωτερικής καύσης – ανάφλεξη με συμπίεση (Stationary Internal Combustion Engines — Compression Ignition, 40 C.F.R. Part 60, Subpart JJJJ) ια) Σταθεροί αεριοστρόβιλοι καύσης (Stationary Gas Turbines – 40 C.F.R. Part 60, Subpart KKKK) ιβ) Μικροί αποτεφρωτήρες αστικών αποβλήτων (Small Municipal Waste Combustors — 40 C.F.R. Part 60, Subpart AAAA) ιγ) Τσιμέντο Portland (Portland Cement —40 C.F.R. Part 60, Subpart F) ιδ) Αποτεφρωτήρες εμπορικών και βιομηχανικών στερεών αποβλήτων (Commercial and Industrial Solid Waste Combustors — 40 C.F.R. Part 60, Subpart CCCC) και ιε) Αποτεφρωτήρες λοιπών στερεών αποβλήτων (Other Solid Waste Combustors — 40 C.F.R. Part 60, Subpart EEEE). ΙΘ. Παράρτημα VI Το παράρτημα VI αντικαθίσταται από το ακόλουθο κείμενο: Οριακές τιμές εκπομπών πτητικών οργανικών ενώσεων από σταθερές πηγές 1. Το τμήμα A ισχύει για τα μέρη εκτός του Καναδά και των Ηνωμένων Πολιτειών της Αμερικής, το τμήμα Β για τον Καναδά και το τμήμα Γ για τις Ηνωμένες Πολιτείες της Αμερικής. A. Μέρη εκτός του Καναδά και των Ηνωμένων Πολιτειών της Αμερικής 2. Το παρόν τμήμα του παρόντος παραρτήματος καλύπτει τις σταθερές πηγές εκπομπών VOC που απαριθμούνται στα σημεία 8 έως 22 κατωτέρω. Δεν καλύπτονται οι εγκαταστάσεις ή τα τμήματα εγκαταστάσεων έρευνας, ανάπτυξης και δοκιμών νέων προϊόντων και διεργασιών. Παρατίθενται τιμές κατωφλίου στους επόμενους πίνακες που έχουν καταρτιστεί ανά τομέα. Συνήθως αναφέρονται σε κατανάλωση διαλύτη ή ροή μάζας εκπομπών. Όταν ένας φορέας εκμετάλλευσης ασκεί πολλές δραστηριότητες της ίδιας κλάσης, στην ίδια εγκατάσταση και στον ίδιο χώρο εγκαταστάσεων, η κατανάλωση διαλύτη ή η ροή μάζας εκπομπών των εν λόγω δραστηριοτήτων προστίθενται. Εάν δεν υποδεικνύεται τιμή κατωφλίου, η οριακή τιμή που δίδεται ισχύει για όλες τις καλυπτόμενες εγκαταστάσεις. 3. Για τους σκοπούς του τμήματος Α του παρόντος παραρτήματος ως: α) «αποθήκευση και διανομή βενζίνης» νοείται η φόρτωση φορτηγών, σιδηροδρομικών βαγονιών, φορτηγίδων και ποντοπόρων πλοίων σε αποθήκες και σταθμούς αποστολής διυλιστηρίων πετρελαιοειδών, συμπεριλαμβανομένου του ανεφοδιασμού οχημάτων στα πρατήρια καυσίμων· β) «συγκολλητική επίστρωση» νοείται κάθε δραστηριότητα κατά την οποία εφαρμόζεται κόλλα σε μια επιφάνεια, εξαιρουμένης της συγκολλητικής επίστρωσης και της πολύστρωσης που σχετίζονται με δραστηριότητες εκτύπωσης και πολύστρωσης ξύλου και πλαστικού· γ) «πολύστρωση ξύλου και πλαστικού» νοείται κάθε δραστηριότητα για συνένωσης ξύλου ή/και πλαστικού για την παραγωγή πολυστρωματικών προϊόντων· δ) «δραστηριότητα επίστρωσης» νοείται κάθε δραστηριότητα απλής ή πολλαπλής εφαρμογής συνεχούς μεμβράνης επίστρωσης σε: (i) καινούρια οχήματα, τα οποία ορίζονται ως οχήματα της κατηγορίας M1 και της κατηγορίας N1, εφόσον υποβάλλονται σε επίστρωση στις ίδιες εγκαταστάσεις όπως και τα οχήματα της κατηγορίας Μ1· (ii) θαλαμίσκους φορτηγών, οι οποίοι ορίζονται ως χώρος του οδηγού, και όλα τα ενσωματωμένα περιβλήματα τεχνικού εξοπλισμού των οχημάτων Ν2 και Ν3· (iii) κλειστά και ανοιχτά φορτηγά, τα οποία ορίζονται ως οχήματα των κατηγοριών Ν1, Ν2 και Ν3, εξαιρουμένων των θαλαμίσκων φορτηγών· (iv) λεωφορεία, τα οποία ορίζονται ως οχήματα των κατηγοριών Μ2 και Μ3· (v) άλλες μεταλλικές και πλαστικές επιφάνειες, συμπεριλαμβανομένων των επιφανειών αεροπλάνων, πλοίων, σιδηροδρομικών συρμών, κ.λπ.· (vi) ξύλινες επιφάνειες· (vii) επιφάνειες υφαντουργικών προϊόντων, υφασμάτων, μεμβρανών και χαρτιού και (viii) δέρμα· Σε αυτή την κατηγορία πηγών δεν περιλαμβάνεται η επίστρωση υποστρωμάτων με μέταλλα μέσω τεχνικών ηλεκτροφόρησης ή χημικού ψεκασμού. Εάν η δραστηριότητα επίστρωσης περιλαμβάνει στάδιο εκτύπωσης στο ίδιο αντικείμενο, το στάδιο της εκτύπωσης θεωρείται μέρος της δραστηριότητας επίστρωσης. Ωστόσο, ο παρών ορισμός δεν καλύπτει τις δραστηριότητες εκτύπωσης ως χωριστή δραστηριότητα. Στον ορισμό αυτό: · τα οχήματα M1 είναι εκείνα που χρησιμο